मैथिली-भोजपुरी के रस बरसल दिल्ली में – Anjoria\nJanuary 21, 2014 Editor कविता, खबर, सभा समारोह, सरोकार 5\nजब कवि के भाव उमड़-उमड़ के छलके लागेला त सुनेवाला लोगन के हिरदय पुलकित हो उठेला. भाषा चाहे कवनो होखे सभ्यता के पहचान ओकरा लोक भाषे से होखेला. लोक भाषा के फुलवारी जेतने हरियर आ कचनार रहेला भाव के फूल ओतने टहटहात आ गम-गमात रहेला. भलहीं भोजपुरी के सुगंध केन्द्र सरकार के नाक तक ना पहुँचत होखे, बाकिर भोजपुरी के डंका देश-बिदेश में जोर-जोर से गूँजत बा. मैथिली के मीठ-मीठा बोली से शायदे केहु अनजान होखी. समय-समय प मैथिली-भोजपुरी के रस जब-जब दिल्ली में बरसेला तब-तब दिल्ली के दिल खिलखिला उठेला.\nपिछला बारह जनवरी के दिल्ली के सांझ मैथिली-भोजपुरी कवि सम्मेलन के नाम समर्पित रहल. सम्मेलन दिल्ली के मण्ड़ी हाउस में श्रीराम कला केन्द्र में आयोजित भइल रहे जवना मे एक से बढ़ के एक कवि-रचनाकार-विद्वान लोगन के जुटान भइल. थपरी के थपथपाहट आ वाहवाही बटोरे में सभे कामयाब रहल. कबो भोजपुरी के भाव के रस चुअत रहे त कबो मैथिली के भाव लहलहात रहे.\nमैथिली-भोजपुरी के तेइस गो रचनाकार-विद्वान लोगन के रचना जमीन से जुड़ल आ लोक-जीवन से प्रेरित रहे. मैथिली के अजीत कुमार ‘आजाद’ से लेके कुमकुम झा, तारानन्द वियोगी, मंजर सुलेमान, मृदुला प्रधान, शेफालिका वर्मा, अविनाश झा, कुमार मनोज कश्यप, बुद्विनाथ झा, मानवर्धन कंठ आ रवीन्द्र लाल दास के रचना सुनेवालन के रोम-रोम हुलसावे में कवनो कसर ना छोड़लसि.\nभोजपुरी के जानल-मानल रचनाकार हरिराम द्विवेदी के बिआह, बाप-बेटी संवाद गीत से लेके अनिल ओझा, डा॰ अशोक द्विवेदी, कुबेर नाथ मिश्र ‘विचित्र’, देवकान्त पाण्ड़ेय, रवीन्द्र श्रीवास्तव ‘जुगानी’, शुभद्रा वीरेन, रमाशंकर श्रीवास्तव, विनय कुमार शुक्ला, मानोज भावुक, गोरख प्रसाद मस्ताना आ मुन्ना पाठक के खाँटी भोजपुरिया सुभाव आ भ्रष्टाचार, साम्प्रदायिकता, महंगाई वगैरह के चित्रण सभे कान लगा के सुनल आ महसुसो कइल.\nभोजपुरी कवि रवीन्द्र श्रीवास्तव ‘जुगानी’ जी के मंच संचालन मजेदार रहल. सम्मेलन के अध्यक्षता मैथिली कवि गणेश गुंजन जी कइनी. कवि सम्मेलन के उद्घाटन दिल्ली सरकार में भाषा, समाज कल्याण, महिला अउर बाल कल्याण मंत्र राखी बिड़ला दिया जरा के कइली. उद्घाटन करत राखी बिड़ला कहली कि दिल्ली मे चालीस फीसदी लोग मैथिली-भोजपुरी के बा. इ लोग दिल्ली के संवारे में बहुत बड़हन योगदान दिहले बा. रउरा लोग के कला-संस्कृति के बढ़ावा दीहल दिल्ली सरकार के प्राथमिकता रही.\nमैथिली-भोजपुरी अकादमी, दिल्ली के उपाध्यक्ष अजित दुबे मंत्री जी के अभिवादन कइलन आ गणतंत्रा दिवस के अवसर प बोलावल एह कवि सम्मेलन के सांस्कृतिक गौरव के संज्ञा दिहलें. लगातार सफलता के सीढ़ि चढ़त दिल्ली के मैथिली-भोजपुरी अकादमी के इहो कार्यक्रम सफल आ ऐतिहासिक रहल. हम त बस एतने कहब जय भोजपुरी! जय मैथिली! जय भारत!\nधन्यवाद विमल जी ,\nरउरा सभे के आशीर्वाद रही त सब कुछ होई। ….\nओमप्रकाश अमृतांशु जी, हमार बधाई कबूल करीं । जो संपादक जी के सहमति होखे त हम एगो आग्रह कइल चाहबि कि खाली भोजपुरिए प्रोग्रामन के ना बलुक हिंदी आदि के भी रिपोर्टिंग भोजपुरी माध्यम में दिहल जाव ।\nराउर सुझाव माने जोग बा बाकि आदमी के आपनो बेंवत देखे के पड़ेला. भोजपुरी जगत के त सम्हार नइखी पावत हिंदी के कहाँ ले सम्हारब?\nवइसहु हिंदी बड़हन भाषा हिय, सामर्थ्यवान हिय. ओकर हित चिंतन करे ला ढेरे लोग आ साधन मौजुद बा. भोजपुरी का संगे वइसन बात नइखे.\nतबहियो कोशिश रही कि भोजपुरी इलाका से हिंदी समारोह, हिंदी साहित्य आ साहित्यकारन से जुड़ल खबर दीहल जाव. रउरा विचार से हमार सैद्धांतिक सहमति जरूर बा.\nबहुत बहुत धन्यवाद। संपादक जी रउआ त हमारा के खरीद लिहनी ….\nहमार का औकात कि हम केहु के खरीद सकी. इ त राउर नेह आ लगन बा जवन हमरा के मजबूर क दिहलसि राउर मान करे ला.


गोरखपुर में गुण्डईराज का चलते रात भर जगले पवन सिंह – Anjoria\nगोरखपुर में गुण्डईराज का चलते रात भर जगले पवन सिंह\nJune 17, 2010 OmPrakash Singh फिल्म, मनोरंजन 1\nभोजपुरी सिनेमा के सुपरस्टार पवन सिंह एह घरी अपना काम का प्रति पूरा तरह से समर्पित हो गइल बाड़न आ अपना निर्माता के सुविधा आ सिनेमा के बेहतरी खातिर आपनो ख्याल राखल भुला गइल बाड़न. तबहिये नु पिछला दिने गोरखपुर में हो रहल भोजपुरी फिल्म गुण्डईराज के शूटिंग खातिर ऊ रात भर जागल रह गइले आ अगिला दिने फजीरही से फेरु शूटिंग कइलन.\nप्रमेचंद प्रोडक्शन का बैनर में बनत एह फिल्म के शूटिंग होटल बॉबिना में करावल जात रहे जवन कि राते खातिर उपलब्ध रहे. सबेरे फेर एघो गानो शूट करे के रहे. निर्माता प्रेमचंद झा आ निर्देशक रविभूषण जब एह समस्या के जानकारी दिहलन त पवन सिंह बिना हीलाहवाली के तइयार हो गइले आ रात सात बजे से सबेर छह बजे ले शूटिंग कइलन.\nशूटिंग के खास बात एगो फाइट सीक्वेंस रहुवे जवना के बालीवुड के मशहूर फाइट मास्टर महेन्द्र वर्मा कंपोज कइले रहले. एह सीक्वेंस में पवन सिंह कई गो केबल सीन दिहल आ समूचा फाइट के जियतार बना दिहले. अगिला दिने फेर नौ बजे शूटिंग खातिर तईयार हो के चहुँपल पवन सिंह के प्रशंसा करत प्रेमचंद झा कहले कि पवन सिंह बेहद मेहनती आ अपना फिल्म पर पूरा ध्यान देबे वाला स्टार हउवन. प्रेमचंद झा निर्माता साजिद नाडियाडवाला कके साथ पिछला दस साल से जुड़ल बाड़न.\nगुण्डईराज में पवन सिंह आ मोनालिसा का साथ मनोज टाइगर, विक्रांत सिंह, श्रीकंकना, अनिल यादव, रीना रानी आ दिली सिन्हा बाड़े. गीत संगीत विनय बिहारी के आ कहानी रविभूषण के हऽ.\nमालिनी अवस्थी बनववली आपन आधिकारिक वेबबसाइट\nRaman Kumar Shrivastava\nHi Pawan Ji\nEk gana likh kar bhej raha hoo agar pasand aye to jaroor gaiega.\nEk go lamba aurat ke shaadi bauna marad se ho jata. Lekin u marad bahut rasik mijaj ke ba khub pareshan karat ba apan mehraru ke. Ta u aurat aapna mai ke chitthi likha tia. Chitthi me ka likha tia.\nSutala me2, kare pareshanemai mor bhartina.\nMor bhartina ho mor bhartina\nRatia me2 ho jala hewanemai mor bhartina\nBarah baje ratia me dawari karawela\nDawari karawela ho dawari karawela\nDo baje ratia ke houran bajawela\nHouran bajawela ho houran bajawela\nDehia ke2 bujhe kharihaanemai mor bharbitana\nRatia me ho jala hewanemai mor bharbitiana\nHote bhinsareta chumma humse mangela\nChumma humse mangela ho chumma humse mangela\nDin dupaharia me kora me bolawela\nKora me bolawela ho kora me bolawela\nKahela ki2 bhiri awa jaanemai mor bharbitana\nRatia me ho jala hewanemai mor bharbitana\nMan kare bhaag jai aapan naiharawa\nAapan naiharawa ho aapan naiharawa\nKabo nahi jai laeghar se baharawa\nGharebaharawa ho ghar se baharawa\nSejia pa2 le lihi paranemai mor bharbitana\nRaman se bachawa more jaanemai mor bharbitana


जब अनेरिया राजा हो जाव (बतकुच्चन – १४५) – Anjoria\nJanuary 27, 2014 Editor भाषा 0\nकहल गइल बा कि राजा अनेरिया हो जाव त ओकरा के सुधारे सम्हारे के उपाय कइल जा सकेला बाकि अनेरिया राजा बनि जाव त ओकर कवनो उपाय ना कइल जा सके. अब के जमाना मे अपना देश मे राजशाही त नइखे बाकि आजु के शासक अपना के राजा से कम ना समुझसि. जहें मन करे बइठ सकेले, जहें मन करे सूत सकेले, जहें मन करे थूक सकेले आ जहें मन करे मूत सकेले. बहुते शासक लोग का लगे ना त नीति बा ना नीयत कि जनता के भलाई कइसे करसु तबो अपना के जितावे वाला जनता के भरमावे, बहलावे ला हमेशा कवनो ना कवनो नाटक नौटंकी करत रहेले. अब एह बारे मे हमार अउरी बोलल ठीक ना कहाई काहे कि बाति बहकि जाई बतकुच्चन से हटि के बतरस प भा बकतूत प चलि जाई. से छोड़ीं इ सभ फेरा लवटलि जाव बतकुच्चन करे प.\nबाति अनेरिया के निकलल त कई गो शब्द मन मे घुमे लागल जवना प बतकुच्चन कइल जा सके. सोचे लगनी कि आखिर अनेरिया शब्द बनल कइसे? अनेरिया मे शायद कवनो संधि नइखे तबो शब्द तूड़ के अ आ नेरिया अलग कइल जा सकेला. अनेरिया त समुझनी बाकि हइ नेरिया कवन चीज ह. एह बात के जवाब खोजे मे अनेरिया के देखनी त लागल शायद अनेरिया ओह आदमी के कहल गइल होखी जे नरिया भा नरी से फरका बहत चलत होखे. नरिया खपड़ा त अब कमे देखे के मिलत बा काहे कि नरिया बइठावे के बाते छोड़ी नरिया बनावे वाला ना मिलसु अब. आ जब नरिया खपड़ा ना हमरा लगावे के बा ना रउरा, त ओकरा अर्थशास्त्र प सोचल बेकार बा. त जे कवनो नियम कायदा, नीति सिद्धांत के नरिया भा नरी से अलगा चलत होखे उहे अनेरिया हो गइल.\nपहिले के जमाना में अनेरिया के झुड ना मिलत रहे काहे कि अगर झुंड बनि गइल त उ अनेरिया के सिद्धांत से उलट होखी. परिवार गाँव समाज मे एकाध गो अनेरिया हो जासु त ओकरे से लोग परेशान रहेला अब त अनेरिया आपन गोल बना के चलत बाड़े सँ. गनीमत बा कि चिन्हे ला अपना मूड़ी प टोपी डाल लिहले बाड़न सँ कि उ अपनो के चिन्हस कि के आपन ह के पराया आ लोगो सावधान हो जाव. टोपी के मसला से देश समाज त पहिलही परेशान रहुवे काहे कि टोपी पहिने वाला दोसरा के अतना टोपी पहिरा दिहले कि टोपी वालन के पूछ कम हो गइल. लोग टोपी पहिरे के तइयार नइखे होखत. कुछ लोग भड़क सकेला आ हमहु मानत बानी कि आजुओ देश मे बहुते लोग बा जे टोपी पहिरेला, टोपी ओकर पहिचान बन गइल बा आ ओहमे से कई लोग मान सम्मान के जोगो बा. हम बता दीहल चाहत बानी कि हमार मकसद बस नेतवन के टोपी से बा. अब तनी एहु प बतकुच्चन क लिआव कि नेता शब्द कइसे बनल.\nनेता माने जे नेतृत्व करे, समाज के अगुआ होखे. बाकिर नेतृत्व शब्द नेता से बनल बा नेतृत्व से नेता ना बनल होखी. एकर चर्चा अंडा आ मुर्गी वाला हो जाई जवना के कवनो ओर छोर ना मिली. अइसने जवना के ओर छोर ना होखे, जवना के कवनो अंत ना होखे ओकरा के नेति कहल जाला. नेति माने ना इति. अइसने एगो नेती होला. नेती माने महिला नेता ना होखे. नेती मथनी पर लपेटल रस्सी के कहल जाला जवना के पारा पारी खींच के मथनी नचावल जाला. त सोचत बानी कि रउरो जवाब मिल गइल होखी कि नेता कइसे बनल. नेता बनल होखी नेति आ नेती से, जेकर कवनो अंत ना होखे, जे शाश्वत होखे, जे अपार होखे, आ उहो जे जनता के मथत होखे. हमनिओ का लगे जब तब मौका मिलेला अपना नेता के बदले के काहे कि जब घिसात घिसात नेती टूटे प आ जाला त ओकरो के बदलही के पड़ेला.


खेत खाए गदहा मार खाए जोलहा – टटका खबर\nApr 2, 2020 डीटीसी बस, ड्राइवर आ कंडक्टर, दिल्ली, प्रवासी मजदूर, मुकदमा\nआरएसएस से जुड़ल भारतीय मजदूर संघ के ईकाई दिल्ली परिवहन मजदूर संघ डीटीसी बसन के ड्राइवर आ कंडक्टरन पर एफआईआर दर्ज कइला के विरोध कइले बावे. दिपमसंघ के कहना बा कि एहसे कर्मचारियन के मनबल टूटी. एहसे ड्राइवर आ कंडक्टरन का खिलाफ दर्ज मुकदमा रद्द कइल जाव.\nजाने जोग बा कि साजिशन अफवाह फैला के लॉकडाउन का दौरान प्रवासी मजदूरन का बीच दिल्ली से भागे के अफरातफरी फैलावल गइल. सरकार में शामिल गोल हल्ला उड़वलसि कि मजदूरन के उनुका गाँ ले चहुँपावे खातिर दिल्ली सीवान पर बस खड़ा बाड़ी सँ आ एह लोग के ओहिजा ले चहुँपावे खातिर डीटीबस खड़ा बाड़ी सँ. केकरा आदेश से एह बसन के लगावल गइल से अबहीं ले साफ नइखे भइल. बाकिर खेत खोए गदहा मार खोए जोलहा वाला कहाउत साँच करत 44 गो डीटीसी आ क्लस्टर बस के ड्राइवरन आ कंडक्टरन का खिलाफ शकरपुर पुलिस स्टेशन में एफआईआर दर्ज करावल गइल बा.\nभारतीय मजदूर संघ से संबद्ध संगठन डीपीएमएस के महामंत्री कैलाश चंद्र बियफे का दिन कहलन कि डीटीसी के ड्राइवर आ कंडक्टर कोरोना महामारी के एह बिपति का बीच सरकार के हर आदेश के पालन निष्ठा से करत बाड़ें. आ एही लोग का खिलाफ मुकदमा दर्ज करा के एह लोग के मनबल तूड़ल जा रहल बा.\nकहलन कि कर्मचारी अपना मन से कुछ ना करसु. विभागीय अधिकारी जवन आ जइसन आदेश देलें तवने आ तइसने करेलें, एहसे पहिले ई पता लगावल जाय कि के आदेश दीहल एह बसन के चलावे के आ ओकरे पर मुकदमा कइल जाव.\nसरकारी आदेश पालन करेवाला एह मजबूर कर्मचारियन का खिलाफ कवनो कार्रवाई ना होखे के चाहीं.\nजाने जोग इहो बा कि कुछ देशद्रोहियन के मनसा हो सकेला कि प्रवासी मजदूरन के भगवा के ओह लोग का बदले घुसपैठियन रोहिंग्यन के काम पर लगवा दीहल जाय.


लालू – टटका खबर\nबिहार विधानसभा चुनाव के एलान होखला का साथही चुनावी बेंगन के टरटराइल शुरु हो गइल बा. तरह-तरह के आकलन आवे लागल बा बाकिर एह टरटराहट में जवन एक बाति साझा लउकत बा ऊ ई कि अबकी के चुनाव भाजपा के अगुअई वाला राजग का पक्ष में तय बा. लोग नीतीश से नाराजो बा बाकिर अतना\nबिहार के बदनाम चारा घोटालेबाज़ लालू प्रसाद के आठवीं फेल बेटा आ सुशासन बाबू कहाएवाला नीतीश कुमार के मंत्रिमंडल में स्वास्थ्य मंत्री तेज प्रताप यादव के मिलल पेट्रोल पंप के लाइसेंस आजु तेल कम्पनी रद्द क दिहलसि। तेज प्रताप पर आरोप रहल कि ऊ फ़र्ज़ी कागजात का सहारे ई लाइसेंस हथियववले रहलन। पम्प के जमीन


दया, करुणा आ परेम के देवLua error in Module:Footnotes at line 275: attempt to call field 'has_accept_as_written' (a nil value).\nसिंगापुर के मंदिर में कृष्ण के मुरती\nस्वयं भगवान्, परमात्मा, ब्रह्म\nगोलोक, गोकुल, द्वारक\nभागवत पुराण, हरिवंश पुराण, बिष्णु पुराण, महाभारत (गीता)\nमथुरा, सूरसेन राज्य (वर्तमान उत्तर प्रदेश, भारत)\nराधा, अष्टभार्या, 16,000-16,100 रानी लोग[note 1]\nदेवकी आ बासुदेव, जशोदा आ नंद बाबा (पालक महतारी बाप)\nकृष्ण हिंदू धर्म के एगो प्रमुख देवता हवें। इनका के बिष्णु के अवतार के रूप में भी पूजल जाला आ अपना में खुदे इनहीं के सबसे बड़हन ईश्वर के रूप में भी पूजल जाला। कृष्ण के हिंदू धर्म में करुणा, दया आ प्रेम के देवता के रूप में पूजल जाला,Lua error in Module:Footnotes at line 275: attempt to call field 'has_accept_as_written' (a nil value). आ ई भारतीय देवी-देवता सभ में एगो प्रमुख देवता हवें। कृष्ण के जनमदिन के लगभग पूरा भारत में कृष्ण जन्माष्टिमी के रूप में मनावल जाला आ ई हिंदू कैलेंडर के हिसाब से भादो महीना के अन्हार में अष्टिमी तिथी के पड़े ला आ अंगरेजी कलेंडर के हिसाब से ई तिहुआर अगस्त भा सितंबर में पड़े ला।\nकृष्ण के अउरी कई नाँव से जानल जाला, जइसे की गोविंद, मुकुंद, मधुसूदन, वासुदेव, आ माखनचोर। कृष्ण के जिनगी के कथा आ खीसा सब के "कृष्ण लीला" कहल जाला। कृष्ण कई गो पुराणिक कथा सभ, जइसे कि महाभारत, भागवत पुराण आ भगवत गीता में प्रमुख चरित्र बाड़ें आ इनके जिकिर कई किसिम के दार्शनिक, धार्मिक आ कथा ग्रंथ सभ में आइल बा। एह कथा आ ग्रंथ सभ में कृष्ण के कई बिबिध रूप में प्रस्तुत कइल गइल बा: उदाहरण खाती, ईश्वर के अवतार, लीलापुरुष, आदर्श प्रेमी, पबित्र हीरो, आ साक्षात ईश्वर इत्यादि। इनके बिबिध रूपलेखन (आइकनोग्राफी) में इनके जिनगी के बिबिध रंग प्रगट होला आ जीवन के अलग-अलग हिस्सा, बचपन में माखन चोरा के खाए वाला चंचल बालक, मुरली बजावे वाला लइका, युवा रूप में राधा आ गोपी लोग के साथे रास रचावे वाला प्रेमी, युद्ध में निपुण योद्धा आ अर्जुन के सारथी, योगी आ उपदेशक इत्यादि रूप प्रमुख बाड़ें।\n2 जिनगी आ जुड़ल कथा\n2.2 बचपन आ युवा अवस्था\nकृष्ण शब्द संस्कृत के हवे आ एकर मतलब "करिया", "काला", या "गहिरा नीला" होला। कथा के अनुसार बतावल जाला कि जमुना के कालिय दह में कालिया नाग के बध करत समय ओकरे बिस से इनके रंग करिया भा नीला हो गइल रहे। कुछ अन्य कथा सभ में दूसर बिबरन भी मिले ला आ कबो-कबो एह शब्द के अरथ "सभके अपना ओर खींचे वाला" (कृष धातु के अर्थ खींचल, जवना से आकर्षण बने ला) भी बतावल जाला। कृष्ण के बिष्णु के अवतार मानल जाला आ बिष्णु के एक हजार नाँव (बिष्णुसहस्रनाम) में कृष्ण शब्द बिष्णु के 57वाँ नाँव के रूप में गिनावल गइल हवे।\nअन्य नाँव सभ में "मोहन" यानी सभके मोह लेवे वाला, "मुरलीधर" मने कि मुरली (बँसुरी) धारण करे वाला, "गोविंद" भा "गोपाल" मने कि मुख्य गौ पालक इत्यादि नाँव प्रमुख हवें। उड़ीसा में आ कुछ अन्य पूरबी भारत के जगह सभ में इनके "जगन्नाथ" के रूप में पूजल जाला आ बिस्व के स्वामी के अरथ में एह नाँव के इस्तेमाल होला। कई अन्य नाँव अइसन दइत आ राक्षस सभ के नाँव पर भी पड़ल हवें जिनहन के इनके द्वारा बध भइल बतावल जाला, जइसे: मुरारि, मधुसूदन इत्यादि। वसुदेव आ जशोदा आ देवकी के बेटा के रूप में इनके वासुदेव, जशोदानंदन आ देवकीनंदन भी कहल जाला। सुदर्शन चक्र धारण करे वाला रूप में इनके चक्रधारी भी कहल जाला।\nजिनगी आ जुड़ल कथा[संपादन करीं]\nपैदा होखे के बाद कृष्ण के, जमुना पार क के नंद के घरे ले जात वसुदेव।\nआगे कृष्ण के जिनगी आ जुड़ल कथा सभ के बिबरन दिहल गइल बा, ई सभ महाभारत, हरिबंस, भागवत आ बिष्णु पुराण नियर साहित्य आ कथा में मौजूद बिबरन पर आधारित बा। कृष्ण के जीवन के घटना सभ भारत में भइल बतावल जालीं आ एह कथा सभ में बर्णित जगह क्षेत्र सभ के इलाका आज के समय के उत्तर प्रदेश, बिहार, राजस्थान, हरियाणा, दिल्ली आ गुजरात में पड़े ला। कृष्ण के जिनगी के बिबरन के कृष्णचरित कहल जाला।\nकृष्ण चरित सभ में, कृष्ण के देवकी आ उनके पति वसुदेव के लइका के रूप में जनमल बतावल जाला जेलोग चंद्रबंसी कुल के रहल। देवकी के भाई कंस नाँव के अत्याचारी राजा रहलें। देवकी के बियाह के समय, पुराण सभ में बर्णित कथा अनुसार, आकासबाणी भइल या कुछ भाबिस्य बतावे वाला लोग अइसन बतावल कि देवकी के एगो लइका कंस के बध करिहें। कंस एही कारण देवकी के हर संतान के मुआ डारे के ब्यवस्था कइलें आ वसुदेव आ देवकी के जेलखाना में डाल दिहलें। कृष्ण के पैदा होखे प, वासुदेव चुपचाप चोरी से नया पैदा भइल लइका के जमुना पार ले जा के नंद-जशोदा के संतान से बदल देलें। जब कंस नया पैदा भइल शिशु के मुआवे खाती आवे लें ऊ लइकी जे शक्ति के अवतार होखे लीं, आकास में उड़ जालीं आ कंस के चेतावनी देलीं कि तोहार संहार करे वाला तोहरे राज में पैदा भ चुकल बा। पुराणन के अनुसार, कृष्ण नंद बाबा आ उनके मेहरारू जशोदा के घरे पालल पोसल जालें, ई जगह आधुनिक जमाना के मथुरा के लगे बतावल जाला। एह कथा सभ के अनुसार कृष्ण के दू गो अउरी भाई-बहिन कंस की हाथे मुआवल जाए से बच जालें - बलिराम आ सुभद्रा। कृष्ण के जनम के तिथि आजुओ ले कृष्ण जन्माष्टिमी के रूप में मनावल जाले।\nबचपन आ युवा अवस्था[संपादन करीं]\nबँसुरी बजावत कृष्ण (15वीं सदी के कला)।\nThis lila isaconstant theme in the legends of Krishna's childhood and youth. Even when he is battling withaserpent to protect others, he is described in Hindu texts as if he were playingagame. This quality of playfulness in Krishna is celebrated during festivals as Rasa-lila and Janmashtami, where Hindus in some regions such as महाराष्ट्र playfully mimic his legends, such as by making human gymnastic pyramids to break open handis (clay pots) hung high in the air to "steal" butter or buttermilk, spilling it all over the group.\n↑ The regional texts vary in the identity of Krishna's wife (consort), some presenting it as Rukmini, some as Radha, some as Svaminiji, some adding all gopis, and some identifying all to be different aspects or manifestation of one Devi Lakshmi.\n↑ 1.0 1.1 Ben-Ami Scharfstein (1993). Ineffability: The Failure of Words in Philosophy and Religion. State University of New York Press. प. 166. ISBN 978-0-7914-1347-0.\n↑ Bryant 2007, p. 114.\n↑ उद्धरण खराबी:Invalid <ref> tag; no text was provided for refs named KK\n↑ Raychaudhuri 1972, p. 124 harv error: no target: CITEREFRaychaudhuri1972 (help)\n↑ 5.0 5.1 John Stratton Hawley, Donna Marie Wulff (1982). The Divine Consort: Rādhā and the Goddesses of India. Motilal Banarsidass Publisher. प. 12. ISBN 9780895811028.\n↑ Freda Matchett (2001). Krishna, Lord Or Avatara?. Psychology Press. प. 199. ISBN 9780700712816.\n↑ James G. Lochtefeld (2002). The Illustrated Encyclopedia of Hinduism: A-M. The Rosen Publishing Group. पप. 314–315. ISBN 978-0823931798.\n↑ Richard Thompson, Ph.D. (दिसंबर 1994). "Reflections on the Relation Between Religion and Modern Rationalism". ओरिजनल से4जनवरी 2011 के पुरालेखित. पहुँचतिथी 12 अप्रैल 2008. Unknown parameter |deadurl= ignored (मदद); Cite journal requires |journal= (मदद)\n↑ Mahony, W. K. (1987). "Perspectives on Krsna's Various Personalities". History of Religions. American Oriental Society. 26 (3): 333–335. doi:10.1086/463085. JSTOR 1062381. CS1 maint: ref=harv (link), Quote: "Krsna's various appearances asadivine hero, alluring god child, cosmic prankster, perfect lover, and universal supreme being (...)".\n↑ Hiltebeitel, Alf (2001). Rethinking the Mahābhārata:areader's guide to the education of the dharma king. Chicago: University of Chicago Press. पप. 251–53, 256, 259. ISBN 0-226-34054-6.\n↑ B. M. Misra. Orissa: Shri Krishna Jagannatha: the Mushali parva from Sarala's Mahabharata. Oxford University Press, USA. ISBN 0-19-514891-6.\n↑ For the historic Jagannath temple in Ranchi, Jharkhand see: Francis Bradley Bradley-Birt (1989). Chota Nagpur,aLittle-known Province of the Empire. Asian Educational Services (Orig: 1903). पप. 61–64. ISBN 978-81-206-1287-7.\n↑ Matchett 2001, p. 145. sfn error: no target: CITEREFMatchett2001 (help)\n↑ "Yashoda and Krishna". Metmuseum.org. 2011-10-10. ओरिजनल से 13 अक्टूबर 2008 के पुरालेखित. पहुँचतिथी 2011-10-23.\n↑ Sanghi, Ashwin (2012). The Krishna key (English में). Chennai: Westland. प. Key7. ISBN 9789381626689. पहुँचतिथी9जून 2016.\n↑ Lok Nath Soni (2000). The Cattle and the Stick: An Ethnographic Profile of the Raut of Chhattisgarh. Anthropological Survey of India, Government of India, Ministry of Tourism and Culture, Department of Culture, Delhi: Anthropological Survey of India, Government of India, Ministry of Tourism and Culture, Department of Culture, 2000 Original from the University of Michigan. प. 16. ISBN 978-8185579573.\n↑ Lynne Gibson (1999). Merriam-Webster's Encyclopedia of World Religions. Merriam-Webster. प. 503.\n↑ Schweig, G. M. (2005). Dance of divine love: The Rasa Lila of Krishna from the Bhagavata Purana, India's classic sacred love story. Princeton University Press, Princeton, NJ; Oxford. ISBN 0-691-11446-3.\nहिंदू देवी-देवता अउरी ग्रंथ-पुस्तक\n"https://bh.wikipedia.org/w/index.php?title=कृष्ण&oldid=692740" से लिहल गइल\nज्ञानसंदूक देवता में अनजान पैरामीटर के इस्तमाल वाला पन्ना


नन्हे सुमन: बालकविता "खेतों में शहतूत उगाओ"\nPosted by डॉ. रूपचन्द्र शास्त्री 'मयंक' at 7:00:00 am\nPurpleMirchi 18 जनवरी 2022 को 11:17 am\nThanks for sharing ! best Movers and Packers in Bangalore Bengaluru Online


अपना देश में पूरा सिस्टम बिछलहर पर बा – Anjoria\nअपना देश में पूरा सिस्टम बिछलहर पर बा\nFeb 4, 2013 भोजपुरी, लस्टम पस्टम\nअबहिए अबहीं महात्मा गांधी के पुण्य तिथि गुजरल ह. राजघाट पर बड़े बड़े नेता लोग ना जाने कवन कवन किरिया खाइल ह लोग. एही में से एगो बड़हन नेता से भेंट भइल. ऊ लोग के पार्टी गांधी बाबा के नांव पर एक हाली जुलूस निकलले रहे. हम उनका से सवचनी कि जब तहरे पार्टी के लोग गांधी के गोली मारल तब से ले के आजु ले नीति में ई परिवर्तन कइसे हो गइल? ऊ हमार मुंह देखे लगले, कइसन बुड़बक आदमी ह? जानत नइखे कि नेता लोग जबान से कब का बोली आ कब कवन काम करी एकर ठीक नइखे.\nसांचो आजु काल्हु, जान जा ए रामचेला कि नेता लोगन के जबान बिछला जा तिया. अबहीं हाले के बात ह कि शिन्दे भाई के जबान बिछला गइल आ ऊ तड़ दे कहि देहले कि ‘संघी भाई लोग के इस्कूलन में आतंकवाद के शिक्षा दिहल जात बा।’ इहे नाही, अब देखऽ कि पाकिस्तान के गृहमंत्री साहेब कहले कि शाहरुख भाई के सुरक्षा देउ सरकार. अब ई बतावऽ कि जवना देश में आम आदमी के सुरक्षा के केहु देखवइया नइखे ओही देश के भीतरी सुरक्षा के मंत्री कहऽता कि दोसरा देस के एगो अभिनेता के सुरक्षा दीहल जाउ. इहे नाहीं अब त एगो आतंकी सरदारो शाहरुख खान के सुरक्षा के बात करऽता. कहल जाला नु कि ‘एगो के लुगवा न फटवा दोसरका के रोवे ला मरदवा.’ वइसे बिछलाला त गोड़ो लेकिन ऊ जब बिछलाला त लोग गिर परेला आ ओकरा बाद आंखि झुका के धुरा झारे ला आ एने ओने तिकवे ला कि केहु देखत त नइखे. लेकिन नेता के जब जबान बिछलाले त ऊआंखि उठा के बहस करेला. जान जा कि जिनगी में तीन गो चीज बिछलाला , पहिलका जीभ, दोसरका गोड़ आ तीसरका नजर. गोड़ बिछलाइल त बूझि जा कि आदमी लापरवाह रहे, जबान बिछलाइल त माने कि ओह पर भरोसा करे लायक नइखे आ जे आंखि बिछला गइल त जान जा कि आदमी बदचलन बा. ई देश के राजनीति के त कवनो चरित्र नइखे एही से बदचलनी के आरोपो वाला नेता बाहर में सद्चरित्रता के भाषण देला. भ्रष्टाचार में घेंट तक डूबलो नेता घूस ना लेवे के सबक सिखावेला.\nलेकिन रामचेला ई जान ल कि नेता के जबान बिछलाले ना, ओकरा के ढकेल के बिछलावल जाला आ ढकेले वाला खुद उहे होला जेकर जबान होले. ई काम जहां वोट बैंक होला ओहिजा बेसी होला. अइसन बूझाला कि वोट बैंक के चौकठ पर केला के छिलका गिरल रहेला. ई जान जा कि जे केला के छिलका ना गिरल होखो त नेताजी अपना पाकिट में से निकाल के ओहिजा गिरा देले. अपना देश में केला के बड़ा महत्व बा. केला के पतई , चाहे ओकर धड़ , चाहे केला के घवद सबके अलग-अलग महत्व बा. एहिसे अपना देश में नेता लोग केला पाकिट में ले के घूमेला. फल खा लिहले आ छिलका गिरा दिहले. अगर कम्पीटीटर बा त ओकर गोड़ बिछलाई आ बोटर बा त ओकरा खातिर नेताजी के जबान बिछलाई. नेता लोग पूरा देश के केला के छिलका पर रखले बा. जब चाहे धकिया के पूरा सिस्टम के गिरा देवे. ठीक ओही तरह जइसे भैया जी उर्फ बाबू अजय सिंह जी ‘बलियाटिक’ कहेले कि कलकत्ता शहर कल पर बा आ ऊ कल के चाभी अंगरेजवन के लगे पहिले होत रहे (अब केकरा लगे बा ई मालूम नइखे) आ जब चाहत रहले सन चाभी अईंठ देत रहले सन आ शहर डूबे डूबे हो जात रहे.\nमहिला जमात के करोध से डेराइल नेता लोग\nएटमासफीयर फ्रेंडली बना के धंधा करऽ\n4 thought on “अपना देश में पूरा सिस्टम बिछलहर पर बा”\nKailash Chandra Srivastava says:\nbichhlahar ke lekh padhi ke achha lagal. lekh me neta logan ke jawan roop rauan dele badi u thike ba aju ke neta log ekdam aisahi badan. netawane ke chalte ta aju desh keedasa ho gayeel ba har jagahe loot mar machal ba ego balatkar kand par desh khadbada gayeel lekin okara se badahan badahan balatkar turante turante dhadadhade hokhe lagalan sa jaise bujhata ego balatakariyan ke fauj khada ho gayeel ba. Ham chahatani ki ego ehu par lekh raura likhiti ta logan ke man me thor bahut badalaw hoit. Baki pher kabahi\nRaur ego subh chahewala\nएगो संका बा, समाधान करे के कीरिपा करीं।\n“हम उनका से सवचनी कि जब तहरे पार्टी के लोग गांधी के गोली मारल तब से ले के आजु ले नीति में ई परिवर्तन कइसे हो गइल?”\nगाँधीजी के गोली मारे वाला कवने पारटी के रहनें….??? सादर अउर साथे-साथे सुन्नर लेख खातिर हारदिक धन्यवाद।।\nKeshav Mohan Pnadey says:\n‘बिछलहर . . . .’ के पढ़ के हमके एगो रचनाकार के लाइन इयाद आ गइल कि –\nज़िन्दगी आश पर चलती है।\nराजनीति लाश पर चलती है।\nगुनाहों से भरी इनकी गाड़ी-\nहरदम बाइपास पर चलती है।।\nबहुत नीमन बिछलहर व्यंग बा .जयंती जी बड़ी निक लागल .


भोजपुरी पंचायत के फरवरी अंक में – Anjoria\nअधिकतर रचना हिंदी में रहे वाला एह पत्रिका के अबकी के अंक में बिहार आ दिल्ली के राजनीतिक चरचा का अलावे, भोजपुरी गौरव उमाशंकर सिंह के निधन से जुड़ल खबर, छपरे के कोठियाँ नराँव गाँव के समाजसेवी हरिदयालबाबू के निधन पर लेख, दिल्ली के विधायक मुकेश शर्मा से प्रभाकर पाण्डेय के साक्षात्कार, जवना में मुकेश शर्मा आरोप लगवले बाड़न कि पूर्वाचले के लोग अपना फायदा ला पूर्वांचल के बेच दिहल, भोजपुरी में प्रभाकर पाण्डेय के लिखल कहानी पेंचर पहुना, आदर्श तिवारी के लिखल यात्रा आलेख “इतिहास के आईना में रोहतास, सुरभी विप्लव के लिखल भिखारी ठाकुर आ भारतीय लोक रंगमंच पर लेख, बतकुच्चन के एगो कड़ी, डा॰ गोरख मस्ताना के लिखल भोजपुरी कविता, रवि कुमार गिरी के लिखल भोजपुरी कहानी अइसन कब होई, गणेश जी बागी के लिखल भोजपुरी व्यंग, सौरभ पाण्डेय के लिखल “मकर संक्रांति” हिन्दी में, भोजपुरी साहित्यकार सिपाही सिंह श्रीमंत के बारे में संतोष पटेल के लेख हिंदी में, आ भोजपुरी सिनेमा से जुड़ल बहुते सामग्री प्रकाशित भइल बा.\nएकरा अलावे बाकी सामग्री ना त भोजपुरी में बा ना भोजपुरी से कवनो तरह से जुड़ल. तबहियों एह पत्रिका के प्रशंसा एह ला त करहीं के पड़ी जे एह विकट हालात में, जब लोग पत्र पत्रिका किताब खरीद के के कहो, अइसहुंवो पढ़े में असकतियाए लागल बा, ई लगातार आ समय पर प्रकाशित होत आवत बिया. एह ला एकरा संरक्षक परिवार के धन्यवाद देबे के पड़ी.\nपत्रिका के ई संस्करण भोजपुरी पत्रिका के वेबसाइट पर उपलब्ध बा जवन एगो अउर बड़ाई जोग बात बा. आजु का जमाना में भोजपुरी पत्रिका भा किताबन के प्रकाशन इंटरनेटो पर उपलब्ध करावल ओकर लोकप्रियता बढ़ावे में सहायक होई बाकिर अधिकतर प्रकाशक एह बात से सहमत नइखन बूझात. जवना से नेट पर भोजपुरी सामग्री निकहा मात्रा में देखे के नइखे मिलत.\n64वाँ गणतंत्र दिवस के पहिले भारत के महामहिम राष्ट्रपति श्री प्रणब मुखर्जी के संबोधन\n7 thought on “भोजपुरी पंचायत के फरवरी अंक में”\nsabke bahut bahut dhanyabad, aur khaskar ke OP Sir ji ke…!! aap log ke bahut sujhav aawat ba ki bhojpuri ke lekh bhojpuri bhasha mei patrika mei rahe ke chai…. aap sab se anurodh ba …. rauaa sab bheji kuch acha acha lekh ….. jaroor lagawal jai …. Jai Bhojpuri….!!\nश्याम जगोता के कार्टून से लेके जीवन के मूल -मंत्र,पेंचर पहुना के खिचड़ी नाहन पवितर बना दिहलस .संतोष पटेल के चिड़ियाँ , सुनील तिवारी के नारी सम्मान आ रामाशंकर श्रीवास्तव के हास्य-व्यंग हंसा-हंसा के पेट फुला दिहलस .ओ .पी जी के बतकुच्चन आ मस्ताना जी के आसरा के दियारी से मन हरियर हो गइल .पाण्डेय जी के जोगिया बाबा ,सिंह जी के तमाचा में बहुत मजा आइल .वरदे !वर ,भिखारी ठाकुर के रंगमंच ,कम उमिर में बियाह के फायदा ,अइसन कब होई से लेके फ़िल्मी मसाला भी बहुत स्वादिष्ट लागल .घर जमाई मत कहिये प्लीज बहुत नीमन .\n“भोजपुरी पंचायत “पत्रिका से जुडल सभ लोगन के बहुत -बहुत धन्यवाद !\nबहुत नीमन प्रयास बा .संपादक मंडल के बहुत -बहुत धन्यवाद .\nगणेश जी बागी says:\nआदरणीय संपादक जी ,\nबड़ा नीमन से रउआ भोजपुरी पंचायत के एह अंक के समीक्षा कईले बानी, बड़ा दुःख से कहे के पड़त बा कि भोजपुरिया लोगन के नज़र आजु काल भोजपुरी रचना, लेख भा भोजपुरी साहित्य में हो रहल काम तक नईखे पहुँच पावत ।\nएही अंक में एगो हमरो व्यंग आलेख छपल बा जवन ना खाली भोजपुरी में बा बलुक भोजपुरिया समाज के एगो बहुत बडहन मुदो व्यंग के माध्यम से उठावल बा ।\nएकरा अलावे एगो भोजपुरिया भाई आदरणीय सौरभ पाण्डेय जी के भोजपुरिया तीज त्यौहार से जुडल बहुते ज्ञानवर्धक आलेख “मकर संक्रांति” हिंदी में छपल बा ।\nमाफ करब बागी जी रउरा लेख के जिक्र गलती से छूट गइल रहुवे. मूल पोस्ट में सुधार कर लिहल गइल बा.\nआदरणीय ओम प्रकाश भाई जी,\nमूल पोस्ट के संशोधन के साथ प्रस्तुत करें खातिर बेर बेर आभार ।\nरउआँ लिखतानी ‘जब लोग पत्र पत्रिका किताब खरीद के के कहो, अइसहुंवो पढ़े में असकतियाए लागल बा’..इ बहुत बड़हन चुनवती बा भोजपुरी सामग्रियन की साथे। हम रउआँ के बता दीं की कुछ दिन पहिले एगो मानल-जानल संगठन के तहत एगो भोजपुरी के अच्छा पत्रिका निकलत रहल ह..जवन बीच में बंद हो गइल रहल ह..हम एकर कारन जानल चहनी त पता चलल की 10-12 महीना में एके मात्र दुगो ग्राहक मिलल रहने हँ..सबक्राइब कइले रहने हँ….त पत्रिका से जुड़ल एक वेयक्ति के कहना रहे की आखिर पत्रिका चली कवनेगाँ…विज्ञापन भी नइखे मिल पावत..काहें की विज्ञापन देबे वाला पहिले इ जानल चाहता की पत्रिका के पहुँच कहाँ ले बा, केतना लोग ले बा।।\nत हम ए निष्कर्ष पर पहुँचनी की भोजपुरी पत्रिका आदि निकालल बहुते कठिन काम बा…उ हे निकाल पाई जेकरी लगे ए पर खरच करे लायक पइसा बा अउर ना त केहू के समर्थन बा।।\nलोग के अपनी माई-भाषा के सम्मान देबे के चाहीं..कम से कम कुछ ना क सकेनी त टिपिया त दीं ताकि भोजपुरी में काम करेवाला लोगन के उत्साह बनल रहो….जहिया भोजपुरिया लोग हिरदय सो भोजपुरी से जुड़ जाई..ए अपनी माई-भाषा के सनमान करे लागी..ओही दिने से भोजपुरी..भोजपुरी हो जाई।। जिहें माई भोजपुरी त जी भोजपुरिया समाज, संस्कृति।


खेसारीलाल यादव आ मोनिका बत्रा के ‘तेरी कसम’ के पहिला झलक जारी भइल – Anjoria\nसिनेमा भोजपुरी के हॉट जोड़ी खेसारीलाल यादव आ मोनिका बत्रा अब ‘तेरी कसम’ फिलिम में नजर आई. एकरा के निर्देशित करत बाड़न जानल मानल निर्देशक अनिल सिनकर. पिछला दिने एह फिलिम के पहिला झलक देखावल गइल आ चारो तरफ एकरे चरचा बा.\nश्री पद्मावती पिक्चर्स एण्ड इन्टरटेनमेंट के बैनर तले बनल अनिल सिनकर निर्देशित एह भोजपुरी फिलिम ‘तेरी कसम’ के निर्माता कृति वोरा, सह निर्माता कविता सिनकर आ धनंजय तिवारी हउवें. बतावल जात बा कि ई फिलिम एगो साँच घटना पर बनल बा जवन पूरा दुनिया के झकझोर दिहले रहुवे.\n‘तेरी कसम’ क बारे में खेसारीलाल यादव के कहना बा कि एह फिलिम में निर्देशक अनिल सिनकर हर बात एगो नया तरह से देखावे के कोशिश कइले बाड़न. नायिका मोनिका बत्रा के कहना बा कि दर्शक एह फिलिम आ उनुका अभिनय दुनु से बहुते खुश होखीहें.\nएह फिलिम के कैमरामैन देवेन्द्र तिवारी, एक्शन मास्टर हीरा यादव, कथा-पटकथा लेखक सबा वर्मा, संवादलेखक मनोज के. कुशवाहा, नृत्यगुरू कानू मुखर्जी, राम देवन, मयंक अशोक, संजय कोरबे आ संतोष कुमार, संगीतकार अविनाश झा (घुंघरू), गीतकार कृष्णा बेदर्दी, महेश परदेशी, दिवाकर पाण्डे, आ प्यारेलाल यादव ‘कविजी’ हउवें.\nमुख्य कलाकार हउवें खेशारीलाल यादव, मोनिका सिंह बत्रा, शुभि शर्मा, दीपक भाटिया, उमेश सिंह, अनूप वर्मा, अभय राय, समर्थ चतुर्वेदी, प्रेम दुबे, सिराज भगत, विजय ठाकुर, रामजी मिश्रा, श्रद्धा नवल, सोनिया मिश्रा, सी.बी. भट्ट अउर आइटम क्वीन सीमा सिंह.\nसफर अब रफ्तार ध लिहले बा – मनोज पांडेय\nभोजपुरी में पहिला बेर गज़ल एलबम


विरोध का बावजूद भइल कल्पना के कार्यक्रम – Anjoria\nनवम्बर 22, 2010 अध्यक्ष, कल्पना, पुलिस एसोसियेशन, भोजपुरी गीतन में फूहड़पन, भोजपुरी विकास मंच, सचिव\nभोजपुरी गायिका कल्पना के जमशेदपुर आगमन के खिलाफत करत “भोजपुरी विकास मंच” संस्था के महामंत्री प्रदीप सिंह का नेतृत्व में विरोध प्रदर्शन भइल, कल्पना के पुतला जरावल गइल, आ कल्पना के तमाम सीडीओ जरावल गइल. विरोध का चलते कार्यक्रम के संचालन में कवनो बाधा एहसे ना पड़ल कि पुलिस संगठन आयोजक रहे आ डीआईजी मुख्य अतिथि. विरोध प्रदर्शन में भोजपुरी विकास मंच का साथे युवा जागृति मंच आ क्रांति सेना के लोग शामिल रहे.\nगोपाल मैदान में आयोजित “राष्ट्रीय व्यंजन व लोक उत्सव” में पाँचवा आ आखिरी दिने सांस्कृतिक कार्यक्रम के आयोजन रहे जवना में कल्पना, राजदीप चटर्जी, मोहन यादव वगैरह गायक शामिल भइलें. कल्पना भूपेन हजारिका के मशहूर गीत “गंगा तुम बहती हो क्यूं” से शुरुआत कइली आ ओकरा बाद “घरे छुटी ले के कुछ दिन रहीं ए बलम जी” गा के सुनेवालन के वाहवाही लूट लिहली. मोहन यादव के गावल गीत “पिया डराइवर हो” सुन के लोग ताली से माहौल गड़गड़ा दिहल. कल्पना बाद में भिखारी ठाकुर के गीत “अइसन लिखलन करम में विधाता, हित मीत केहू काम न आवता” आ राजदीप चटर्जी का साथे कुछ हिन्दी के नृत्यगीत पेश कइली जवना में लोक नर्तकी भरपूर साथ दिहली सँ. एह मौका पर डीआईजी कोल्हान, टाटा मोटर्स के डीजीएम सुमीत सिन्हा, पुलिस एसोसियेशन के महामंत्री वीरेन्द्र सिंह, “भोजपुरी विकास मंच” के अध्यक्ष बी॰एन॰तिवारी, आ भोजपुरी संघ के अध्यक्ष आनंद बिहारी दूबे समेत शहर के गणमान्य लोग मौजूद रहे.\nभोजपुरी में फूहड़ गाना लेके चल रहल विरोध पर कल्पना के कहना रहे कि अगर साँचहू फूहड़ता का खिलाफ लड़े के बा त खाली गाने काहे, समाज में पसरल हर फूहड़ता के विरोध होखे के चाहीं. पुछली कि कवन गायक वयस्कन खातिर गाना नइखे गवले ? खाली हमरे विरोध काहे हो रहल बा ? कहली कि ऊ त असमी हई बाकिर भोजपुरी वाले उनुका के अपना लिहलें त पिछला पाँच छह साल से भोजपुरी गावत बाड़ी आ संगीत के सगरी नवो रस के पेश कर के लोग का बीच भरपूर आनन्द बाँटे में लागल बाड़ी. बतवली कि भिखारी ठाकुर का गीतन पर एगो अलबम बना रहल बाड़ी जवना के टाइम्स म्यूजिक का तरफ से रिलीज कइल जाई.\nकल्पना के विरोधियन के दावा बा कि ओह लोग का विरोध का चलते जमशेदपुर के जनता कार्यक्रम के वहिष्कार कर दिहलसि आ पहिले का मुकाबिले कल्पना के एह कार्यक्रम में लोग के भागीदारी नामे भर के रहे.\nपामेला के भोजपुरी सिखावत रहले मनोज तिवारी\n2 thoughts on “विरोध का बावजूद भइल कल्पना के कार्यक्रम”\nSURESH ANAND कहते हैं:\nनवम्बर 24, 2010 को 1:16 पूर्वाह्न पर\nek gaana ko gaana ki tarah lena chahiye,naki jiwanshaili.warna kya munni badnaam ki munni,yani malaika arora khan lahanga pahenke gharme nach karti hogi.wo ek kirdaar tha.unhone nibhaya.kalpanaji ne bhi bohot sare aise geet gaye,sahi baat,lekin mujhe lagta hai,ek jagriti laa rahi hai samaj me aaj jab ladies singer ko dekha jaay to.waise to dekha gaya hai itihaas me hamesha pariwartan laanewale ko chulhi pe chhadhaya jaata hai,faasi diya jaata hai…kalpnaji ko bhi is aag ke dariya me doobke jaana hoga….\nNamashkar,mai shiksha bibhaag Ranchi se juda hu.mere najar mai kalpana ek aisi naari hai jo parivartan laanewali sanskritik byaktitwa hai.nach me gaye huwe geet ko,nachnewali ki samajik pariwartan ki maang karti ek aurat.kal tak hamari uttar bhartiya samaj me acchi ghar ki betiya nahi gaati thi.aaj sur sangram dekhke lagta hai samaj badl raha hai.iska koi had tak shrey kalpna ko dena padega jahatak mahilawo ki baat hai.


राहुल गाँधी गले पड़े या गले लगे ? Archives - Pravakta.Com | प्रवक्‍ता.कॉम\nराहुल गाँधी गले पड़े या गले लगे ?\nराहुल गांधी गले पड़े या गले लगे ?\n10 months ago वीरेंदर परिहार\n…. . वीरेन्द्र सिंह परिहार संसद में अविश्वास प्रस्ताव के दौरान राहुल गांधी जब प्रधानमंत्री…


Bhojpuria.com | सच लिखल गुनाह हो गइल...\nHome Samachar Bihar सच लिखल गुनाह हो गइल...\nसच लिखल गुनाह हो गइल...\t22 April 2011\tSudhir Kumar\tबक्सर। हमार बाबा एगो बात कहत रहनी कि “थेथर आदमी से ना लागे के चाहीं, काहे कि ओकर ना कवनो प्रतिष्ठा होला, नाही इमान, अउर अपना के सही साबित करे खातिर ऊ आदमी कवनो हद तक गिर सकेला।“ काल्ह रवि कांत दुबे बक्सर में कुछ अइसन कइलन कि कई साल पहिले बाबा के बतावल ई बाद आजो ओतने प्रासंगिक लागल ह। आखिर जवना आदमी (रवि कांत दुबे) के पिता ओकरा खिलाफ लिखे खातिर मजबूर भइलन, जेकर पत्नी ओकरा खिलाफ मुकदमा लड चुकल बाडी, अउर जेकर अपना शहर के लोग ओकरा खिलाफ पूरा शहर में इश्तेहार लगवा चुकल बा, ऊ अगर केहु पर चरित्र-हनन अउर रंगदारी के झूठा मामला दर्ज करावता, त एकरा के का कहल जाई? अगर रउआ मीडिया में बानी, त ई खबर राउर आँख खोल सकेले। पहिले लोग मीडिया वालन से आपन खबर छपवाये के निहोरा करत रहे, या फिर कवनो प्रभावशाली व्यक्ति से दबाव बनवावत रहे, लेकिन आज के स्थिति ई बा कि अगर रउआ केहु के खबर ना छापब, त ऊ रउआ पर झुठा मुकदमा भी कर सकेला। जी हाँ, सिर्फ आपन खबर भोजपुरिया डॉट कॉम पर ना छपला के हताशा में भोजपुरी अकादमी के चेयरमैन रवि कांत दुबे भोजपुरिया डॉट कॉम के संचालकन के खिलाफ मुकदमा दर्ज करवले बाडन। अउर एह बात के ऊ अदालत में जमा ओह परिवाद में भी सकरले बाडन कि ये लोग हमसे द्वेश भाव रखते हैं, और हमारी खबरें अपनी वेबसाइट पर नहीं लगाते हैं। बात होत रहे रवि कांत दुबे द्वारा दूगो लइकियन के नाम से फेक प्रोफाइल चलाये के, अउर ओह घटना के एगो नया अउर मनगढंत मोड देके रविकांत दुबे भोजपुरिया डॉट कॉम के संचालक सुधीर कुमार, नवीन भोजपुरिया, पंकज प्रवीण, शारदा प्रसाद तिवारी अउर शशिकांत उपाध्याय समेत अन्य लोगन पर पाँच लाख रुपया रंगदारी माँगे के आरोप लगवले बाडन। बक्सर के मुख्य न्यायिक दंडाधिकारी के अदालत में एगो परिवाद दायर कइ के रविकांत दुबे कहले बाडन कि ई लोग उनका के बदनाम करे एक साजिश कइले बा, अउर उनका से पाँच लाख रुपया के रंगदारी माँगल गइल बाटे। हमनी का चाहेब कि रवि कांत दुबे साक्ष्य का संगे मीडिया का लगे जास, ताकि लोगवो जानो कि खबर ना लगला के हताशा आदमी से का-का करा सकेले।एहिजा हम साफ साफ बतावल चाहेब कि एह लिस्ट में के एको आदमी पिछला एक साल में रवि कांत दुबे से बात करे, ई-मैल भेजे, या संपर्क करे के कोशिश भी नइखे कइले। जब हमनी का संपर्क ही नइखी कइले, त फेर एह में रंगदारी मांगे के त सवाले (वइसे भी रंगदारी माँगल कवनो लइकन के खेल ना हवे) नइखे। हाँ, एह बीच में रवि कांत दुबे स्वयं कई हाली हमनी के फोन जरुर कइले बाडन, आपन न्यूज छपवाये खातिर। कई हाली फोन कइला के बादो जब उनकर खबर हमनी का ना लगवनी जा, त रवि कांत दुबे बकायदा अखिल भारतीय भोजपुरी साहित्य सम्मेलन के महामंत्री श्री गुरुचरण सिंह से भोजपुरिया डॉट कॉम पर आपन खबर लगवाये खातिर पैरवी भी करवले रहलन, जेकर साक्ष्य हमनी का लगे मौजुद बा। लेकिन ओतना के बादो जब उनका सें संबंधित खबर भोजपुरिया डॉट कॉम पर ना लागल, त ऊ खुले आम फेसबुक हमनी के धमकी देहले कि “बहिस्कार करत-करत रउआ लोग खुदे समाज से बहिस्कृत हो जायेब।“ओकरा बाद रविकांत दुबे एगो लइकी के फेक प्रोफाइल (रागिनी सिन्हा) बनवलन अउर ओह प्रोफाइल से मॉरीशस के वरिष्ठ साहित्यकार श्रीमती सरिता बुद्धु, फिल्म अभिनेता मनोज तिवारी अउर कुछ अन्य लोगन पर आपन भडास निकाले लगलन। ओही प्रोफाइल से ऊ भोजपुरिया डॉट कॉम के संचालक सुधीर कुमार पर भी ब्लैकमेल करे के, अउर रंगदारी वसूले के आरोप लगवले रहलन, अउर इहे आरोप ई आज अदालत में भी लगवले बाडन, त एह से साफ पता चलता कि ई प्रोफाइल रवि कांत दुबे के ही रहे, अउर एह तरह हमनी के दावा के ऊ खुद साबित कइ देले बाडन। भोजपुरिया डॉट कॉम पर ई पहिले भी लिखल गइल रहे, अउर आज हमनी का ई दोहरावल चाहेब कि हमनी का आपन लिखल हर एक लाइन के एह देश के कवनो अदालत में साबित करे खातिर तैयार बानी जा। हमनी का खुला चुनौती दे तानी जा रवि कांत दुबे अउर उनकर चमचा लोगन के, कि या त ऊ लोग आपन लगावल आरोप के साबित करो, या फिर न्यायालय में सच के सामना करे खातिर तैयार हो जाव। भोजपुरिया डॉट कॉम अउर एह से जुडल हर व्यक्ति के एह देश के कानून में पूर्ण आस्था बाटे, अउर हमनी के आशा ही ना, बल्कि पूरा विश्वास बा कि अदालत एह मामला के तह तक जाई, अउर रवि कांत दुबे के चेहरा पर लागल नकाब उखाड फेंकी। भोजपुरिया समाज के ऑनलाइन आवाज, अउर भोजपुरी-भाषियन के सबसे बडहन पोर्टल (जेकरा देश के सर्वश्रेष्ठ कल्चरल पोर्टल के अवार्ड मिल चुकल बा) के खिलाफ दर्ज भइल एह झूठा मुकदमा में हमनी का स्वयं भी कानुनी सलाह ले रहल बानी जा, जेकर असर बहुत जल्दिये देखे के मिली। Related news items:\nखुल गई दुबे की किताब की पोल...\nरसिक मिजाज अध्यक्ष जी !\nये कैसी काबिलियत : लेखक या चोर !\nरविकांत दुबे के खिलाफ बक्सर में धरना\nएक झुठे मुकदमे का "सच"\nझुठ का पुलिन्दा हैं रवि कांत दुबे\nआर के दुबे के खिलाफ खडे हुए बक्सर के लोग\nबिक चुका है बक्सर का मीडिया\nबक्सर ले पहुंचल आर के दुबे के विरोध के आग\nComments (6)\tइ आदमी दिमागी रूप से दिवालिया हो चुकल बा\t1\nFriday, 22 April 2011 16:38\tPankaj Praveen\tहमरा आशा ना पूर्ण विस्वास हो चुकल बा की इ आदमी दिमागी रूप से दिवालिया हो चुकल बा ...जेकर घटिहा चरित्र के चर्चा आज बक्सर के गली गली में बा उ चरित्र हनन के बात करत बा...अउर रहल बात रंगदारी मंगला के त हमरा ख्याल से १० आदमी मिल के ओकरा से सिर्फ ५ लाख मंगले बा ...ओकरा खातिर शरम के बात बा...\nहम भी माननीय अदालत के नोटिस के इन्तजार में बानी ताकि दूध आ पानी के हिसाब ठीक ठीक ढंग से हो जावो....\nसच लिखल गुनाह हो गइल...\t2\nFriday, 22 April 2011 19:29\tBhaskar Ranjan\tसाँच के आँच ना होला ... बकत बहुते बडा बलवान ह ... सब दुध के दुध आ पानी के पानी हो जाई ... बिना आगी के धुँआ ना होला ।\nसच लिखल गुनाह हो गइल\t3\nFriday, 22 April 2011 19:38\tRajesh ojha\tदेखीं ई त सीधे इहे बात बा कि एक त चोरी ऊपर से सीनाजोरी. एह सीनाजोरई से डेरइला के काम नइखे। हमनी के इनकर सच्चा चरित्र देखावे खातिर अउरी गतिविधि के सहारा लेहल जाऊ. पहिले इनका के भोजपुरी अकादमी के चेयरमैन पद से हटावे खातिर हर स्तर पर आंदोलन चलावल जाऊ.\nजैय भोजपुरी,\t4\nFriday, 22 April 2011 22:00\tशशि कुमार सिंह\tजैय भोजपुरी,\nऐगो कहाबत बा जब आदमी दंल-दंल(किचर) मे फ़ँस जाला तब जेतन हाथ गोड़ मरेला ओतने आउर धंसत जला दुबे जी के भी उहे हाल बा, उ आपन कुल करनामा के खुदे बतबत बारन,साय्द उन्कर दिमागी हालत ठीक नईखे कोई उन्कर के पगल खन मे भर्ती कर द लोग, उनकर चमचा लोग के भी उहे व्यवस्था कर दिहल जाव, न त जेल त पक्के बा ...........\nBuxar ki Public aapki rangin mizazi aur dushkarmi chehre ko jan our pahchan gai hai.\t5\nWednesday, 27 April 2011 14:52\tDeepak Agnihotri\tSharm to ghol kar pee gaye hai...! ab kya dhakke kha kar bhagoge. Buxar ke media dukardar(Khomchewalo) ke bal par kab tak bachoge. Buxar aur bhojpuria samaj se maffi mango.\nThursday, 28 April 2011 13:11\tAshok Kumar\tYesa nahi hona chahiye


मुड़ धर रोये किसान - कविता बहार\nमुड़ धर रोवए किसान\nदेख तोर किसान के हालत,\nये का दिन मिले भगवान !!\nपर के जिनगी बड़ सवारें\nअपन नई करे फिकर जी !\nतभ होथे सोनहा बिहान !\nअच्छा दिन आही कहिके ,\nहमला बड़ भरमाये जी l\nगदगद ले बोट पागे,\nअब ठेंगवा दिखाये जी l\nबिश्वास चुल्हा म बरगे ,\nभोंदू बनगे किसान ll\nकि मुड़ धर रोये किसान l\nअन कुवांरी हम उपजायेन ,\nकमा के बनगेन मरहा जी l\nपोट ल अउ पोट करदीस ,\nहमला निचट हड़हा जी ll\nनांगर छोड़ सड़क म उतरगे,\nलगावत हे बाजी जान l\nदूजराम साहू “अनन्य”\nनिवास -भरदाकला (खैरागढ़)\nजिला – राजनांदगाँव( छ. ग .)\n#दूजराम साहू23 दिसम्बर किसान दिवस


टटका खबर, अतवार, 11 अप्रैल 2021 – टटका खबर\nApr 11, 2021 गोपालगंज, ज्ञानवापी मस्जिद विवाद, पश्चिम बंगाल चुनाव, बक्सर, वाराणसी, सारण\nपश्चिम बंगाल विधानसभा चुनाव के चउथका डेग पाँच गो अनेरियन के जान ले के बीतल. कुछ दिन पहिले ममता बनर्जी अपना गोल के सहकवले रहली कि अगर सुरक्षा बलन का चलते कवनो दिक्कत होखत होखे त सुरक्षा बल के घेरा बान्ह द लोग. एही सहकावा में आ के कूचबिहार जिला के शीतलकुची के पागलपीर में एगो बड़हन भीड़ केंद्रीय औद्योगिक सुरक्षा बल के जवानन के घेर लिहलसि आ ओकरा पर हमला बोल के हथियार छीने के कोशिश करे लागल. मजबूरन अपना जान आ हथियार बचावे खातिर सुरक्षा बल के गोली चलावे के पड़ गइल आ पाँच गो अनेरियन के मौत हो गइल. अब ममता अपना बदले अमित शाह के दोषी बतावत उनुकर इस्तीफा मंगले बाड़ी. सोचत बाड़ी कि उनुकर हुक्म मानत शाह इस्तीफा देइए दिहें. एगो कहाउत ह – ई मुँह अ मसूर के दाल. एह फसाद से पहिले एगो हिन्दू नवही के वोट का लाइन में खड़ा रहते में गोली मार दीहल गइल जवना का बाद फसाद बढ़त चल गइल. चुनाव आयोग एहिजा के चुनाव रद्द करे के एलान कर दिहले बावे.\nदुनिया में कोरोना भा कोविड-19 के पसार आ पिरहार में कवनो कमी आवे के संकेत काल्हुओ ना लउकल. काल्हु दुनिया में9लाख 13 हजार से अधिका लोग एकर छूताह हो गइल. एहमें से 1 लाख 45 हजार से अधिका लोग अकेले भारत में मिलल.\nसारण जिला के डेरनी इलाका के बजराहां गांव के एगो बूढ़ गोड़ बिछलइला चलते पोखरा में गिर गइलन आ डूबाह पानी का चलते डूब के मर गइलन. गाँव के लोग उनुका के निकाल के अस्पताल ले गइल बाकिर उनुकर मौत हो चुकल रहुवे.\nसारणे जिला के मशरक इलाका के हंसापीर गांव के आदमी अपना खेत में पड़ल गेंहू आ भूसा के बरखा से बचावे ला तिरपाल ओढ़ावे गइल रहुवन. बाकिर भूसा पर गिरल बिजली तार के करंट से उनुकर मौत हो गइल.\nसारण जिला से एगो अउर खबर बा अमनौर इलाका से. अमनौर बाजार के एगो दू बरीस के लइका कार से कचरइला का चलते मर गइल. कार वाला कार ले के भाग निकलल.\nगोपालगंज जिला के गोपालपुर इलाका के राजापुर गांव में जमीनी विवाद का चलते अपना दुआरी बइठल एगो बूढ़ के मोटरसाइकिल से आइल दू गो बदमाश गोला मार दिहले सँ. इनुकर बेटी एगो के पकड़ लिहलसि त दोलरका उनुको के गोली मार गिहलसि. बूढ़उ के त ठाँवे पर मौत हो गइल बाकिर घवाहिल बेटी के इलाज हो रहल बा.\nबक्सर जिला के राजपुर इलाका के डिहरी गाँव में एगो बैंक के गाहक सेवा केन्द्र पर लूट करे आइल बदमाशन के गिरोह लूट के विरोध कइला पर तीन आदमी के गोली मार घवाहिल क गइले सँ.\nवाराणसी ज्ञानवापी मस्जिद विवाद मामिला में मस्जिद पक्ष का ओर से एगो आदमी मंदिर पक्ष के वादी 75 वर्षीय हरिहर पांडेय के फोन क के जान से मारे के धमकी दिहलसि. कहलसि कि मुकदमा त जीत जइब बाकिर जान हारल तय बा तोहार.


टटका खबर, सोमार, १० मई – Anjoria\nमई 10, 2010 news in bhojpuri, टटका खबर\nबटाईदारी बिल पर आरपार के लड़ाई लड़े के एलान\nनीतीश सरकार के बेर बेर कहला का बादो कि ओकरा लगे कवनो बटाईदारी बिल नइखे सरकार विरोधी दल आ नेता बटाईदारी बिल के चर्चा करत रहेलें. काल्हु पटना का गाँधी मैदान में किसान महापंचायत जुटल आ ओहमें नीतीश विरोधी लोग बढ़ चढ़ के हिस्सा लिहल. कहल लोग कि लालू से लड़ लिहले बानी जा नीतीशो से लड़ लिहल जाई. महापंचायत में राजीव रंजन उर्फ ललन सिंह, प्रभुनाथ सिंह, दिग्विजय सिंह, अखिलेश सिंह, नागमणि वगैरह लोग मंच पर मौजूद रहे.\nसारण जिला राजद उपाध्यक्ष के पत्नी समेत हत्या\nसारण जिला राजद उपाध्यक्ष जनार्दन सिंह के काल्हु रात चार गो बन्दूकधारी बदमाश माँझी का उनका घर में घुस के गोली मार दिहले. बाद में ऊ सब उनका मेहरारुओ के गोली मार दिहले सँ. हत्या से नाराज लोग छपरा ताजपुर नेशनल हाइवे जाम कर दिहल आ हत्यारन के गिरफ्तार करे के मांग कइल. कहल जात बा कि ई सब पुरान दुश्मनी के नतीजा हऽ. कवनो हत्यारा के गिरफ्तारी के खबर नइखे.\nयूपी के बीएड प्रवेश परीक्षा के पर्चा एके मई के लीक हो चुकल रहुवे\nबीएड प्रवेश परीक्षा के प्रश्नपत्र आगरा के प्रेस से लीक भइल रहुवे आ एह मामिला में अबले आठ जने के गिरफ्तार कइल जा चुकल बा. एहमें प्रेस के केहु नइखे काहे कि पुख्ता सुबूत के इन्तजार बा.\nलालू के साला सरहज पर अपहरण के मुकदमा\nसुभाष यादव का शराब का दुकान में काम करे वाला कर्मचारी जब आपन बकाया तनखाह के माँग कइलस त नाराज सुभाष यादव २६ अप्रेल का दिने ओकरा के ओकरा घर से उठा ले अइलन आ अपना घर में बन्द कर दिहलन. दिल्ली जाये लगलन त अपना मेहरारू के कह गइलन कि जब ले बीस हजार रुपिया नइखे दे देत तबले एकरा के छोड़ीहऽ जन. सुभाष के दिल्ली गइला पर ऊ कर्मचारी केहू तरह भाग निकलल. थाना में केस दर्ज ना भइल त कोर्ट का शरण चहुँपल जहाँ से आदेश भइल बा कि सुभाष यादव आ उनका पत्नी पर फिरोटी खातिर अपहरण के मामिला दर्ज कइल जाव.\nआजु मनावल जा रहल बा शेरे बलिया के जयन्ती\nआजादी से पहिले बलिया के आजाद करा लेबे वाला आ चौदह दिन ले डीएम बन के बलिया के शासन चलावेवाला चित्तू पाण्डे के जयंती आजु बलिया में मनावल जा रहल बा. १० मई १८९५ के बलिया के रट्टूचक गाँव में भइल रहे. बाकिर पता ना कवना कारण चौराहा पर लगावल उनका मूर्ती के माला पहिरावे के केहू तइयार ना होला. जवने नेता शुरु में पहिरवलें उनकर दिन खराब हो गइल. अब ई अफवाह काहे उड़ल आ जनमानस में पइठल ई मालूम नइखे. चित्तू पाण्डे के जहाँ जनम भइल रहे ऊ जगहा गंगा का गोदी में विलीन हो चुकल बा.\nएह देश में हिन्दू होखल अपराध हो गइल बा\nविश्व हिन्दू परिषद के अंतर्राष्ट्रीय महासचिव डा॰प्रवीण तोगड़िया आजु सोमार का दिने एस आई टी का सोझा पेश भइलन. पेशी से पहिले पत्रकारन से बतियावत तोगड़िया कहलन कि उनका इहो नइखे मालूम के उनका खिलाफ शिकायत का बा. कहलन कि बुझात बा कि एह देश में हिन्दू होखल अपराध बन गइल बा. जे भी हिन्दू के बात करे ओकर प्रताड़न होखे लागत बा जबकि फाँसी के सजा पा चुकल अफजाल जइसन लोग के हर सुख सुविधा दिहल जा रहल बा.\nविवादित जजन के तबादला पर सरकार के रोक\nकरोड़ों रुपिया के भविष्यनिधि घोटाला से कथित रुप से जुड़ला के आरोप का बाद तीन गो हाईकोर्ट जज के तबादला कर दिहल गइल रहे. अब सुप्रीम कोर्ट के कालेजियन एह जजन के वापिस ओहि अदालतन में भेजे के सिफारिश कइले रहे जहवाँ से एह लोग के हटावल गइल रहे. केन्द्रीय कानून मंत्री वीरप्पा मोइली एह अनुशंसा के अस्वीकृत कर के वापिस भेज दिहले बाड़न कि एह पर फेर से विचार कइल जाव. अब अगर कालेजियम फेर से उहे फैसला लीहि त सरकार के मानही के पड़ी.\nविचार हो रहल बा किन्नर रेजीमेंट बनावे पर\nअरुणांचल प्रदेश के गृहमंत्री केन्द्र से दिफारिश कइले बाड़े कि भारत चीन सीमा के रखवाली खातिर किन्नर रेजीमेंट बनावल जाव. उनकर कहनाम बा कि अगर किन्नरन के मौका दिहल जाव त ऊ पूरा इमानदारी से देश के सेवा कर सकेलें. किन्नर समुदाय के विकास खातिर हमेशा लागल रहे वाला किन्नर लक्ष्मी त्रिपाठी के कहनाम बा कि इतिहास गवाह बा कि ई समुदाय हमेशा देश का प्रति आपन वफादारी साबित कइले बा बाकिर सरकार हमनी पर कबो विश्वास ना जतवलस.\nशेयर सूचकांक में ५६१ अंक के उछाल\nआजु के शेयर बाजार ५६१ अंक उछल के बन्द भइल जवन पिछला दस महीना में एक दिन में सबले बड़हन उछाल बा. एह उछाल के कारण बा कि इन्टरनेशनल मोनेटरी फण्ड ग्रीस के आपात सहायता देबे के एलान कर दिहलस. ग्रीस संकट से बाजार पिछला हफ्ता से गिरत आवत रहल हऽ जवन ई खबर सुन के खुशी से उछाल मार दिहले बा.\nबीस बीसा क्रिकेट वर्ल्ड कप से बाहर हो गइल भारत\nकाल्हु का मैच में वेस्टइंडीज का हाछे दयनीय तरीका से हरला का बाद भारत के टीम विश्व कप का सेमीफाइनलो में ना खेल पाई. एक तरह से ई बढ़िया खबर होखी अगत चार पाँच साल एही तरह भारत हर क्रिकेट टूर्नामेंट हारत जाव त. क्रिकेट जइसन बरगद का चलते पता ना कतना खेल के हालत घास जइसन हो गइल बा जबन बरगद के छाया में ना पनप पावे आ क्रिकेट बरगद लेखा खेलन के छाप लिहले बा.


पढ़े-लिखे वाला पाठक, पठनीयता आ “पाती” – हमार पन्ना – Anjoria\nDecember 5, 2019 Editor पुस्तक चर्चा, भाषा, समीक्षा, साहित्य 0\nएगो जमाना रहे कि ‘पाती’ (चिट्ठी) शुभ-अशुभ, सुख-दुख का सनेस के सबसे बड़ माध्यम रहे। बैरन, पोस्टकार्ड, अन्तर्देशी आ लिफाफा में लोग नेह-छोह, प्रेम-विरह, चिन्ता-फिकिर, दशा-दिशा आ परिस्थिति-परिवेश पर अपना हिरदया के उद्गार लिखि के भेजे । कबो-कबो त ‘पाती’ जेतना लिखनिहार का लोर से ना भींजे, ओसे बेसी पढ़वइया का लोर से भींजि जाय । ‘पाती’ तोष आ सम्बल रहे अदिमी के । चार-छव डाँड़ी में टाँकल – आस-भरोस का शब्दन से गूँथल, सनेस के नया अँजोर रहे-अन्हार-कुँआँ में छटपटात लोगन खातिर। ‘पाती’ मिलत, बाँचत भा बँचवावत आगा बढ़े के प्रेरना आ बल मिल जात रहे …ऊ समय, ऊ जमाना चल गइल। अभिव्यक्ति के सबसे छोट बाकिर असरदार एह माध्यम के, नवकी संचार-व्यवस्था टेकनीक आसान करत-करत खा गइल। टेलीफोन आ सेलफोन से होत आधुनिक मोबाइल आ आईफोन ले आवत-आवत पूरा दुनिया मुठ्ठी में आ गइल। एतना बड़हन बदलाव वाली क्रान्ति में सकपकात-बढ़त लोग, गते-गते लिखन्त-पढ़न्त के भाषा आ ‘पाती’ लिखल-बाँचल भुलाइ गइल । ई पिछड़ापन के निशानी मनाये लागल। एही नयका उफान में, लिखित साहित्य पढ़े-पढ़ावे के ललक आ आदत दूनों पर गरहन लागल। नवका संचार क्रान्ति के फायदा त भइल, बाकिर नोकसानो कम ना भइल। टी0वी0, वी0 सी0 आर0 वाली दृश्य मीडिया का ग्लैमरस मनबहलाव में, प्रिन्ट मीडिया बेमाने लागे लागल …पढ़ल जहमत बुझाये लागल । एसे अखबार, पत्रिका पर प्रतिकूल असर पड़ल ..पढ़वइया का कमी से आ नया पाठक वर्ग ना भइला से पत्र-पत्रिका के खर्चीला प्रकाशन बन्द होखे लागल। भोजपुरी में सहित्यिक पत्रिका का दिर्साइं हमरा क्षेत्र का लोगन में पहिलहूँ, ओइसन ललक आ रुझान ना रहे, जइसन बाँग्ला, मराठी आ दक्षिण भाषा-भाषियन में लउकेला। अजुओ अधिकाँश लोग का दवेनागरी लिपि में लिखल, अपने बोले-बतियावे वाली भाषा के पत्रिका पढे़ में अनकुस बरेला। भागादउरी के एह अरथ जुग में अइसनका लोगन के भोजपुरी पढ़े के फुरसत कहाँ बा? फुरसत ऊ निकालेला जेकर मन अपना माटी से जुड़ल रहेला, जेकरा अपना भाषा के अनुराग आ स्वाभिमान होला। सवंदेना के महसूस करे खातिर भितरी सवंदेनशीलता चाहीं। हिरऊ-संबाद के अपनपन, सहृदयता आ लगाव चाहीं। सुनीला कि हिया से निकलल सच्चा भाव-संवेदन के दोसरा पर गहिर असर होला, बाकिर पढ़े-सुनेवाला रही तब नू ओकरा पर असर होई। हमरा नीक से याद बा, 1979 में, जब हम “पाती” के पहिला अंक निकललीं त बहुत लोग भोजपुरी पत्रिका का नाँव पर हमार हँसियो उड़ावल, बाकिर भाषा साहित्य से जुड़ल अइसनको सुधी आ सहृदय लोग मिलल जे नीक से दू शब्द बोलि के, भा चिट्ठी लिखि के हमार उछाह बढ़ावल । डा0 कृष्णदेव उपाध्याय, आचार्य विद्यानिवास मिश्र, डा0 देवेन्द्रनाथ शर्मा, विवेकी राय, मुक्तेश्वरनाथ तिवारी (चतुरी चाचा), डा0 रामविचार पाण्डेय, प्रभुनाथ मिश्र, मोती बी0ए0, भोलानाथ गहमरी, पं0 गणेश चौबे, रामनाथ पाण्डेय, कैलाश गौतम आदि कई लोगन के लिखल दू चार डाँड़ी के ‘पाती’ हमार संबल आ शक्ति बनल । आज ऊ लोग नइखे, हम ओह लोगन के हृदय से नमन करत एगो निहोरा कइल चाहत बानी कि जदि अपना भोजपुरी साहित्य के जीवित राखल आ आगा बढ़ावल चाहत बानी सभे, त कागज कलम थाम्हीं, चिट्ठी-पाती लिखीं आ पत्रिका पढ़े-पढ़वावे के रुझान पैदा करीं। अपने सभ के हलुको कोशिश से, भाषा का मूक रचनात्मक आन्दोलन के बड़ा बल मिली।\nअंक-6 जून-1993 ”कथा-विशेषाँक” रहे, जवना में सात कथाकारन के कहानी का साथ, नगेन्द्र प्रसाद सिंह के समकालीन भोजपुरी कथा-साहित्य पर एगो परिचयात्मक लेख रहे । अंक-7 -सितम्बर-93, ”कविता विशेषाँक” रहे । अंक-8, जन0 1994 भोजपुरी के पहिल ”समालोचना-अंक” रहे । अंक-8 का बाद सहृदय पाठक का रूप में जेवन आदरणीय लोगन के पाती (चिट्ठी) मिलल …ओम्मे से कुछ प्रतिनिधि चिट्ठी, ”पाती” -अंक-9/10 में छपलो रहे। इयाद ताजा करे खातिर फेरु कुछ चिट्ठी एह अंक में दिहल जा रहल बा। कवनो पत्रिका के आगा बढ़ावे आ दिशाबोध करावे में, अइसनका सुधी लोगन के प्रेरना आ सुझाव- सीख के बड़हन जोगदान होला। आज एम्मे से कई आदरणीय लोग हमहन का बीच नइखे, बाकि ओह लोगन के असीस ”पाती” पर परोक्ष रूप से मिल रहल बा ……\nराउर ”पाती’’ हर बेर एगो नया सनेस लेके आवेले आ पाठक का मन में नया उमंग उत्साह के जोत जगाइ जाले। भोजपुरी भाषा आ साहित्य के मौलिकता आ नवीनता के धार आ तेवर दिन पर दिन तेज होखो, एकरा खातिर तत्पर आ तइयार रहे के बा। ”पाती” से बहुत उमेद बा । नर्मदेश्वर चतुर्वेदी, इलाहाबाद ।।\n”पाती” का प्रस्तुत अंक मोहन और सुदर्शन तो है ही अन्तः से भी स्वस्थ, समृद्ध और संपन्न है। इस समृद्धिसूचक यात्रा से मेरा मन आश्वस्त-विश्वस्त हुआ। आपकी सुरुचि-संपन्नता और सम्पादकीय कौशल रिझाते और मेरे मन को आश्वस्त करते हैं । सुखी हूँ आप ऐसे बन्धु को पाकर। गर्व है मुझे, आप पर। बहुत बड़ी संभावना मैं आपमें देख रहा हूँ । ”पात” में आपकी एक पाती भी है, आपसे रुष्ट होने का अभिप्राय है, अपने आपसे रुष्ट होना। सुसंस्कृत,शालीन ज्ञान-ज्येष्ठ और आत्मीय बन्धु से रूष्ट होना। यानी साँस्कृतिक अपचय ।मानसिक दिवालियापन और सब तरह से खूँख होना .. डा0 अनिल कुमार ”आँजनेय”, उजियार, बलिया ।।\n”पाती” कविता-विशेषाँक ।अंक में कवि आ कवितन के, ओकरा स्तर से चुन के राखल बा । एह से हमके अउर खुशी भइल । भोलानाथ गहमरी, गाजीपुर (उ0प्र0)\n”पाती” के समकालीन कविता अंक मिलल,मन-मयूर नाचि उठल -कवितन के पढ़ि के । अपने, पुरान पीढ़ी आ नया पीढ़ी के एक जगे समेटि के नया परम्परा कायम कइलीं । पहिले कविता अधिकतर इतिवृत्तात्मक होत रहे, लेकिन रउरा सँग में नवबोध के कविता प्रकाशित कइ के, एक तरह से क्रान्ति उभारे के प्रयास कइले बानी । ‘दिल्ली दरबार’ कविता वर्तमान प्रशासन पर करारा व्यंग्य बा। उमकान्त वर्मा जी भिव्यक्ति के नया आयाम खोजे में सफल बानी पाण्डेय कपिल, मोती बी0ए0, आनन्द सन्धिदूत का गजलन में, निराशा का बीचे आशा के किरन बा। भोलानाथ गहमरी के गीत हृदय के झंकृत करत बा।। ब्रजभूषण जी आपन आत्मानुभूति बाँटे में कवनो कसर नइखीं उठा रखले राउर दूनों गीत मानवीय तादात्म्य स्थापित करे में आपन सानी नइखे राखत । भगवती प्र0 द्विवेदी का कविता में जन-क्रान्ति का आग में घीउ लेखा बा। ई अंक मननीय आ संग्रहणीय बा ।। हरिश्चन्द्र साहित्यालंकार, मोतिहारी (बिहार)\n”राउर पन्ना’’ में, ”पाती’’ का नाँवें पाती ..;बरिस-1993-94 समकालीनता से सन्दर्भित, एक से एक प्रतिनिधि कवि के रचना पढि के आजु के वर्तमान स्थिति से रूबरू होखे में ‘पाती’ के ई अंक उपयोगी आ सराहे जोग बा । एसे भोजपुरी कविता के विकास यात्रा के सहज अन्दाजा लगावल जा सकत बा। सम्पादकीय का माध्यम से साहित्य आ पत्र, पत्रिकन पर मँडरात खतरा से आगा करत ,साहित्यकार-पत्रकार आ समकालीन कविता पर राउर दू टूक बिचार बहुत प्रासंगिक लागल .. सूर्यदेव पाठक ‘पराग’, संपादक ”बिगुल’’, सीवान (बिहार)\n”पाती’’ के रचना-चयन आ सम्पादकीय-विवेक देखि के हम दंग रहि गइनी हाँ ।’पाती’ के ई स्वरूप भोजपुरी के विकास में सहायक होई । एह बोली के ,भाषा में बदले के राजनीतिक आन्दोलन से बड़ काम ई बा कि एकरा के सिरिजन लायक साहित्य से भरि दीहल जाय ।। निलय उपाध्याय, आरा (बिहार)\n”पाती’’ के पछिला कथा विशेषाँक… भोजपुरी दिशाबोध के सार्थकता समेटले बा। मानवीय मूल्यबोध से जुड़ल एक से एक कहानी कृष्णानन्द कृष्ण कहानी सामयिक मानवीय पक्ष के उजागर करत बा। ‘चूल्हा सुनुग गइल रहे’ (भगवती प्र0 द्विवेदी आ राउर कहानी ”पोसुआ” बहुते मार्मिक बाटे । जहाँ आजु के भोजपुरी कहानी तत्सम शब्दन का पाछा भाग रहल बा ,रउरा कहानी में ठेठ भोजपुरी शब्दन का प्रयोग से, भाषा के निठाह रूप प्रस्तुत भइल बा । वैद्यनाथ विभाकर, सारण, (बिहार)\nपिछले कथा-विशेषाँक में ‘सोनवा’, ‘धोखा’ और ‘पोसुआ’ कहानी मुझे विशेष अच्छी लगी। कुछ कहानियों में प्रवाह की कमी दिखी ।कवितायें अधिकांश ठीक हैं .. डा0 शालिग्राम शुक्ल ‘नीर’, आजमगढ़ ।।\nसितम्बर, अंक में पृष्ठ-7 ”सिकाइत तहरा से नइखे/ऊ लोग से बा/जे हमनी के कुँआरे सोहागिन बनावेला” …। हमनी किहाँ त कुँआरे सोहागिन बनेली सन।। ‘सोहागिन’ से अभिप्राय सेक्सुअल-एब्यूज से बा ते कवि के दोसर शब्द-प्रयोग करे के चाहत रहे। भोजपुरी भाषा के चरित्र बँचवले राखल सबसे जरूरी बा। ‘श्वेतबसना, प्रज्ञा, बोधिसत्व लिखेवाला कवि, ‘उरबसी’ काहें लिखी ? पृ०11 पर ‘शोर (आनन्द सन्धिदूत)’ के जगहा ‘सोर’ बा, जेकर माने जड़ होला।… दोसरा भाषा के शब्द जइसन लिखल-बोलल जाला ओइसहीं ऊ भोजपुरी में लिखे के चाहीं, ना त अर्थ के अनर्थ हो जाई । डा0 विश्वरंजन, छपरा (बिहार)\n”पाती” के काया, छपाई, कागज, शुद्धता आ मन के स्पर्श करे वाली रचनन के पाके हृदय लहलहा उठल। बीच में ..(1980 के बाद ) ”पाती” के प्रकाशन बन्द भइला से जब तब हमरा भीतर टीस उठत रहल ।आज ”पाती” के कलेवर आ सामग्री देखि के अपार आनन्द के अनुभूति भइल ।…साँच कहे में लाज का ? एह अंक में प्रकाशित स्तरीय कवितन से, भोजपुरी के सीना उभरि आइल बा । सम्पादकीय सत्यपरक आ अन्हार से अँजोर का तरफ उन्मुख करे वाला विचारन से भरल बा । डा0 किशोरी शरण शर्मा, लखनऊ ।।\n”पाती” का अंक के स्वागत भइल तबे ,जब हमरो लगे चार पाँच गो पाठक पत्र भेजले । ”पाती” अकेले भोजपुरी जगत् में, साहित्यिक कलेवर का साथे बिया ! साफ-सुथरा के सँगे सँगे, रचना चुनाव पर ध्यान ई साबित करेता कि ”पाती” के मूल उद्देश्य भोजपुरी साहित्य के श्री वृद्धि के बा । अपने जइसन सप्रबुद्ध ,सजग साहित्यकार के सम्पादन में, ”पाती”के हरेक अंक प्रभावकारी होई । कुमार विरल, मुजफ्फरपुर (बिहार)\nसम्पादकीय के अनुसार, सँचहूँ नयका पीढ़ी के रचनाकारन —प्रकाश उदय, अनीस आ विजय प्रताप के रचना शिल्पगत कथ-कसाव आ सधिकार भाषा-प्रयोग के नमूना बाड़ी सन । स्व0 नरेन्द्र शास्त्री के कहानी देइ के, अपना पाठकन पर रउआ बड़ी कृपा कइले बानी । गंगा प्रसाद ‘अरुण’, टेल्को टाउन, जमशेदपुर ।।\nभोजपुरी में, एह तरह के साहित्यिक पत्रिका प्रकाशित हो रहल बा, ई हमनी का सोचियो ना सकत रहलीं हँ। एकर मेकप, गेटप, रूप आ स्तरीय रचना से मन भरि गइल । जगदीश पन्थी, राबर्ट्सगंज, सोनभद्र ।।\nअंक के अधिकांश कविता ना खाली समय आ समाज के तस्वीर पेश कर रहल बाड़ी, बलुक अपना तल्ख तवेर आ सरंचना का जरिये गहिर छाप छोड़त बाडी़ स । सही माने में र्इ कविता समकालीन भोजपुरी कविता के प्रतिनिधित्व करत बाड़ी स । ”हमार पन्ना” के तहत साहित्य पर घहरात सकंट आ समकालीन काव्य पर समालोचनात्मक दृष्टि गौरतलब बा ।…काश भोजपुरी के नामी गिरामी संपादक लोग ”पाती” का अब तक के अंकन से प्रेरणा लिहित ! भगवती प्रसाद द्विवेदी, पटना-1\n”पाती” देखि आँखि जुड़ा गइल । राउर मेहनति, राउर समीक्षक-व्यक्तित्व कुल्ह क एगो मधुपर्क ‘पाती’ में झलकत बा । सबसे बड़ विशेषता बा कि रउरा निर्भय निरपेक्ष होके रचना क चुनाव कइले बानी …भइया अइसन कम्मे होत बा ..भोजपुरी के नाँव पर कचरा पत्रिका बहुत होई, बाकि ”पाती” से कइयन संपादकन के दिशा मिली । आप जइसन समीक्षक के अँचरे भोजपुरी साहित्यिक भाषा बनी। एक से बढ़ के एक रचना कइसे जुटवले होखब, एकर पीरा त आप खुदे समझ सकीला। मधुर ‘नज्मी’, गोहना मुहम्मदाबाद, आजमगढ़ ।।\nसमकालीन कविता-अंक मिलल। मुखड़ा में भाव शालीनता के मोहिनी आ शरीर का भीतर दमदारी। एकर माथा दिल्ली दरबार का सच्चाई से प्रखर बा आ पाँव ऊषा का महावर आ ललाई से चटकार। बीच का शारीरिक अंगन पर भोजपुरी के बूढ़,पट्ठा आ नवहा कवियन के रचना भोजपुरी क्षेत्र के सुख दुख के, भाव-विचार के महि के, उरेहल बाड़ी सन । रउआ भोजपुरी के, कबो ना भुलाये जोग सेवा करत जात बानी। प्राध्यापक अचल, हरिहरपुर, गाजीपुर ।।\n”पाती” जैसी पत्रिका के विषय में क्या कहना है । जो भी डा०अशोक द्विवेदी को जानेगा, वह, उसकी कृति, चाहे वह सृष्टि ही सम्पादित हो या संकलित, उसकी सराहना किये बिना नहीं रह सकता । अंक बहुत ही सुन्दर, समीचीन, समर्थ, सुधी साहित्यसेवियों के समावेश से संग्रहणीय बन पड़ा है ।कविताओं के साथ, कवियों के विचार बहुत ही उपादेय लगे । अशोक द्विवेदी, कुमार विरल की छाप अनोखी है। भगवती प्रसाद द्विवेदी, पाण्डेय कपिल के साथ, मोती बी०ए० को देख कर ऐसा लगा, जैसे भोजपुरी की ठोस भाव-भूमि पर भविष्य की साहित्यिक संरचना सुदृढ़तर होती जायेगी । अविनाश चन्द्र विद्यार्थी, यारपुर, पटना ।।\nभोजपुरी भाषा की समृद्धि, समकालीन कविताओं के बहाने देखने को मिली। आपका श्रम स्तुत्य है। मुखपृष्ठ पर प्रकाशित ग्रेगरी की पंक्तियों को आप सार्थक कर रहे हैं । हस्तीमल हस्ती, सम्पादक ”काव्या’’, बम्बई ।।\nभोजपुरी के काम में जे लागल बा, ऊ लोग आपन हड्डी गला रहल बा। एकरा बिना भोजपुरी भाषा आ साहित्य के विकासो संभव नइखे। कुछ लोग परले-परल खाली बात बघारेला ..केहू के कुछ कहला-सुनला के परवाह ना करे के चाहीं । ”पाती” में सभकर खोज-खबर रउआ लेले बानी । डा0 प्रभुनाथ सिंह, प्रोफे0, मुजफ्फरपुर विश्वविद्यालय, मुजफ्फरपुर ।।\n”पाती” पत्रिका उत्तरोत्तर प्रगति पर है। स्वच्छता, सुन्दरता, मुद्रण की शुद्धता प्रशंसनीय है । अंक की जितनी भी सराहना की जाय, कम है। प्रायः कविता के स्थान-निर्धारण में सम्पादकीय बुद्धि प्रशंसनीय है। काव्य से, काव्य की परख अधिक महत्वपूर्ण है, जिसमें आप सक्षम हैं । डा०उमाकान्त वर्मा, पाण्डेय कपिल, सन्धिदूत की रचनायें सराहनीय हैं। उमाकान्त जी खड़ी बोली के व्यामोह से दूर नहीं हैं । मोती बी०ए० जी तो पुराने काव्य शिल्पी हैं …..कविताओं में नया कथ्य, नव शिल्प और नूतन तेवर देखने को मिला, आपका तो गद्य पद्य दोनों, दीन-दलितों और उपेक्षितों को मसीहाई अन्दाज में प्रस्तुत करता है । डा0 लक्ष्मीशंकर त्रिवेदी, नरही, बलिया ।।\nभोजपुरी ‘पाती’ से मुझे आश्चर्यमिश्रित खुशी हुई। अब तो आपलोगों को एक के बजाय दस प्रतियाँ तूरा (मेघालय) में भेजने की व्यवस्था करनी पड़ेगी । प्रताप नारायण, तूरा, मेघालय ।।\n”पाती” सम्पादकीय सुरुचिसंपन्नता के उदाहरण बा । सामग्री परोसे के लूर, रउरा पास बढ़िया बा। डा0 ब्रजभूषण मिश्र, काँटी, मुजफ्फरपुर ।।\n”पाती” कविता अकं पाकर प्रसन्नता के मारे विह्वल और निहाल हो गया हूँ. सम्पादन कौशल देखते ही बनता है। कोई उत्तरवर्ती कविता, अपने पूर्ववर्ती से जरा भी कम नहीं है, यहाँ तक कि आपका सम्पादकीय और स्व0 नरेन्द्र शास्त्री की कहानी भी कविता ही है। कहानी का नायक क्या स्वयं में रचनाधर्मिता का एक सजीव अमर प्रतीक नहीं है? सन्तोष है कि आपके रूप में बलिया की वह शक्ति आज भी वर्तमान हौ। इस अंक के सभी कवि साक्षात् कवि हैं। जी करता है कि इस कविता-अकं में प्रकाशित कविताऔं पर एक बढिय़ा समीक्षात्मक निबन्ध लिख डालूँ। आपकी कविता और सम्पादकीय अंक में सर्वोपरि है…। मोती बी0 ए0, बरहज, देवरिया ।।\n”पाती” के सातवाँ अंक आइल आ अपना सँगे, नरेन्द्र शास्त्री के शोक समेटले आइल। बुझाते नइखे कि एह शोक में आपन संवेदना प्रकट करीं कि ‘पाती’ के लहालोट में मस्ती मनाईं । महेश्वराचार्य, भोजपुर, बिहार।।\nभोजपुरी में बोली एवं भाषा की सीमाओं को पार करके, साहित्य बनने की सम्पूर्ण शक्ति है … ”पाती” से इसकी प्रतीति हुई। डा0 किशोर काबरा, सम्पादक ‘भाषा सेतु’, अहमदाबाद (गुजरात)।\nभोजपुरी में यह अलग ढंग का सार्थक प्रयास है.. जो महत्वपूर्ण भी है। भोजपुरी में समृद्ध साहित्य सृजन की ओर और अधिक गम्भीरता से कार्य होना चाहिये । शिवकुमार ‘पराग’, आजमगढ़ । ”पाती” श्रेष्ठ आ स्तरीय पत्रिका बा …भोजपुरी दिशा बोध के पत्रिका । सम्पादकीय सामयिक आ विचारोत्तेजक बा। कवि परिचय के जगहा आत्मकथ्य, कविता के मूल्याँकन में सहायक बा । कविता में युग आ जीवन के तवर सफ झलकत बा। विश्वास बा कि ई अंक चर्चा के विषय बनी । डा0 स्वर्णकिरण, सम्पादक ‘नालन्दा दर्पण’, सोहसराय (बिहार)।\nभोजपुरी के अलख जगावे वाला, स्थापित कवियन के सवक्तव्य कविता पढ़ि के मन झूमि उठल। संपादकीय में आज के लेखन, बदलल समाज के अनुरूप कवि के दायित्व बोध, प्रचार के माध्यम से आइल साहित्य-संकट आ भोजपुरी कविता के, परिवेश का अनुरूप बदलत तेवर का ओरि थोरहीं लेकिन सारगर्भित संकेत बा । डा0 कमलाशंकर त्रिपाठी, लखनऊ ।\n”पाती” पत्रिका से यह जान कर हृदय व्यथित हो गया कि प्रियवर नरेन्द्र शास्त्री का निधन हो गया । वे बड़े ही प्रतिभाशाली और विद्वान लेखक थे । डा0 श्रीधर मिश्र, प्रोफे0, बम्बई (महाराष्ट्र)।\nजब-जब आवेले द्विवेदी जी के ‘पाती’। लागे जइसे पहुँचल दमगर सँघाती ।।\nलागे भोजपुरी आगे डेगवा बढ़वलस। रहिया के बाधा-बिघिन, कुछ त हटवलस।।\nकाँपत लइकवा के बान्हि देले गाँती ! जब जब आवेले द्विवेदी जी के ‘पाती’ ।।\nफूलऽ-फरऽ भोजपुरी-माई पा धधइली। धिया-पूता ,नाती-पोता पाइ अगरइली ।।\nसबके सिखावे जेसे मानी उतपाती। जब जब आवेले द्विवेदी जी के ‘पाती’ ।।\nगीत आ गजल जइसे पूड़ी रसबुनिया । कथा आ कहानी फुलसुँघी-चुनमुनिया।\nनया सँगे उबिछेले पुरखन के थाती। जब जब आवेले द्विवेदी जी के ‘पाती’ ।।\nसूतल समाज के जगावेला नगाड़ा । शोषक-शिकारी के निकालेले कबाड़ा ।।\nनेहियाँ के दिया-बाती जरे सारी राती । जब-जब आवेले द्विवेदी जी के ‘पाती’।।\nचौधरी कन्हैयाप्रसाद सिंह, जगन्नाथपुर, आरा ।।\nरउरा सम्पादन में प्रकाशित ”पाती” के कहानी विशेषाँक मिलल रहे। पाती के साज-सज्जा देखि के, सम्पादक के साँस्कृतिक सुरुचि के दर्शन भइल। आजु कवनो पत्रिका यदि दुसरा के अनुकृति बाड़ी सन, त कवनो में हिन्दी -भोजपुरी के खिचड़ी पकावल बा। राउर सम्पादकीय भोजपुरी गद्य के एगो नमूना बा। गद्य के भाषा अइसने परिनिष्ठित होखे के चाहीं….भोजपुरी भाषा के दू गो रूप में परखल आ लिखल जरूरी बा। (क)-काव्य-भाषा (ख)- गद्य-भाषा …..काव्य भाषा माने ऊ भाषा, जे कविता, नाटक, कहानी, उपन्यास में सृजनशील कल्पना के जरिये रचनाकार प्रस्तुत करेला । एमें भोजपुरी के आँचलिक रूप बचावल जा सकेला। गद्य भाषा में, वस्तुनिष्ठ विचारन के प्रस्तुति, विवेचना, विज्ञान संबंन्धी चर्चा, शास्त्रीय-अवलोकन वगैरह समेटल जाई। गद्य के भाषा तबे ठोस होई, जब दिल ना, दिमाग झलकी। शायद एही बिचार से प्रेरित होइ के, रउरा काव्य-भाषा आ गद्य-भाषा दूनों के प्रयोग पत्रिका में कइले बानी। रउरा कहानी (‘पोसुआ’) के भाषा निछक्का काव्य-भाषा बा, जेमें भोजपुरी के ठेठ रूप देखल जा सकेला। एकरा बिपरीत रउरा सम्पादकीय के भाषा, सोरहो आना गद्य के भाषा बा। एही आधार पर, भोजपुरी का अन्य गद्यकारन के कसौटी पर कसल जा सकेला। सतीश्वर सहाय वर्मा’सतीश’, बिहार विश्वविद्यालय, मुजफ्फरपुर।\n(”पाती” के अंक -8 छपला तक लगभग अढ़ाई सौ पाठकीय प्रतिक्रिया वाली पाती हमके मिलल रहे। सभकर जिकिर आ सबके छापल कठिन रहे। ओही में से कुछ प्रतिनिधि पत्रन के बीनत-बरावत, छापल मोश्किल भइल रहे… तब्बो कुछ खास रचनात्मक कमेन्ट आ सुझाव वाला पत्रन के छापल जरूरी रहे। नीचे हम अंक-9 में छपल कुछ आदरणीय पाठकन के पत्र दे रहल बानी ……)\n”पाती” मिलल। हमरा हिसाब से, ऊँच स्थान त राउर बा। एक जमाना में, रउआ हिन्दी में, चोटी के कथाकार रहि चुकल बानी। सन् साठ-सत्तर के दशक का, हिन्दी के बहुचर्चित पत्रिका ”सारिका’’ में छपल राउर कहानी ”सूखे बबूल” आज तक हमरा इयाद बा। अभी आज तक रउआ से लोग हिन्दी कहानी के उमेद करेला, लेकिन रउआ हिन्दी में लिखल छोड़ि के, भोजपुरी में पत्रिका निकालऽ तानी। हमरा से आ बाकियो लिखे वाला लोगन के, भोजपुरी में लिखे के सुझाव दे तानी, ई का राउर बड़प्पन ना हऽ? रउआ नियर भोजपुरी-भाषा के प्रति समर्पित आदमी के मिली? बिना विज्ञापन के आजु का जुग में, नीक पत्रिका निकालल कतना मुश्किल काम बा, सभ जानत बा। रउआ चहितीं त हिन्दी में स्थापित भइल कठिन ना रहे, अपना प्रतिभा आ कलम काबल पर । भोजपुरी भाषा के प्रति भोजपुरी बुद्धिजीवी लोगन क जवन नजरिया बा, ओके देखि के राउर पीड़ा जायज बा। हमहूँ भोजपुरी में लिखेनी बाकिर ओतना ना, जेतना रउआ आ भगवती प्रसाद द्विवेदी। रउआ सब मिशन बना लेले बानी। भोजपुरिहा लोगन के कर्तव्य बा । अगर हमनी के अपना भाषा का प्रति तनिको मोह बा आ स्वाभिमान बा त, ‘पाती’ के छाती से लगावे के चाहीं । ‘पाती’ घर-घर जाव, ई इन्तजाम रउआ ना, भोजपुरिहा लोगन के करे के चाहीं। रउआ जवन करऽतानी, ऊहे बहुत श्रमसाध्य आ खर्चीला बा। ई बात हम एहसे कहत बानी कि हम बहुत गहिरे भाषा के पीड़ा भोगि रहल बानी। हम कलकत्ता में बानी। इहवाँ बाँग्ला के बोलबाला बा। हिन्दीभाषी लोग एइजा दोसरा दर्जा के नागरिक मानल जालन। ओहू में भोजपुरिहा लोग ”काऊ बेल्ट” वाला कहाला लोग। एहूजा भोजपुरिहा लोग भोजपुरी खातिर कुछ ना करेला। बस जीवन के ईहे परम लक्ष बा। तब हमनी के भाषा के का होई ? भाषा कवनो व्यक्ति के प्राण हवे, जब हमहीं अपना प्राण के आदर ना करब, त दोसर केहू त अउरी ना करी। दोसर केहू हमरा भाषा के निकृष्ट कही, लतियाई। नइखीं देखत हमरा समाज में केहू कविता लिखेता, त ओकरा के पंच कबिजी कहि के रिगावे लागऽता। इहे संस्कृति हवे हमनी के। डूब मरे के चाहीं। हमनी के बाँग्ला, कन्नड, तेलगू, मलयालम आ मराठी लोगन से सीखे के चाहीं। कला आ संस्कृति का प्रति सम्मानजनक रवैया अपनावे के चांहीं । जब अपना विरासत से हमहीं उदासीन रहब, त दोसर केहू से का मतलब बा कि ऊ रुचि लेव, उहो एह उपभोक्ता आ बाजारवादी संस्कृति का जुग में …माफ करब, ढेर लमहर चिट्ठी लिख दिहनी…ई हमार भीतर क पीड़ा हऽ अब तनी मन हलुक भइल। रउआ जवन बड़ काम कर रहल बानी, ओकरा प्रति हम ऋणी बानी। हमरा लायक कौनो सेवा होई त लिखब निःसंकोच ! विनय बिहारी सिंह, उपसंपादक ”जनसत्ता”, कलकत्ता।\nसमकालीन कविता अंक और समालोचना अँक। पाती’ इतनी अच्छी लगी कि सब काम छोड़ कर तब तक उसे पढ़ता रहा, जब तक दोनों अंक की पूरी सामग्री समाप्त नहीं हो गई । शायद ऐसा पहली बार है किसी भोजपुरी पत्रिका के सथ रस बस जाने की क्रिया हुई । बहुत बहुत बधाई अगर आप अत्युक्ति न मानें या मेरा अतिरिक्त मोह भी न मानें तो मुझे यह कह लेने की इजाजत दीजिए कि आपकी यह ‘पाती’ पत्रिका, भोजपुरी भाषा की तमाम पत्रिकाओं को, सामग्री की दृष्टि से बहुत पीछे छोड़ जाती है। हमें यह कहने में तनिक भी आपत्ति नहीं कि ”पाती” के समालोचना अंक को पढ़ कर बहुत कुछ जानने और सीखने को मिला । इस तरह के अंक ऐसे व्यक्ति के लिये दिशाबोध का काम करेंगे, जो कम समय में भी भोजपुरी भाषा की संपूर्ण गतिविधि की जानकारी कर लेने का आकाँक्षी है। संपादकीय से लेकर, अंक के एक एक निबन्ध, एक-एक कवितायें सब-कुछ मन को मोह लेने की क्षमता समेटे कैसा कुछ है, इसके सम्बन्ध में क्या कहूँ। इतना सुख …उपकृत हूँ आपका । भोजपुरी समालोचना के कद काठी, रचना आ आलोचना से निकलल समीक्षा का स्वरूप पर कुछ जरूरी बतकही, जैसे.. अपने आप में संपूर्णता लिये हुये निबन्धों की कितनी भी सराहना की जाय, कम है। मैं किन किन रचनाओं की चर्चा करूँ…. ‘को बड़, छोट, कहत अपराधू…। समकालीन कविता अंक में डा0 उमाकान्त वर्मा, भोलानाथ गहमरी, पांडेय कपिल, मोती भैया, आनन्द सन्धिदूत से लेकर कुमारी दीप्ति तक को समेट कर भोजपुरी कविता की विकास यात्रा की अच्छी सैर कराई है आपने। मैं समझता हूँ ‘समकालीन’ शब्द का सही प्रयोग और उपयोग किया है आपने, नहीं तो आजकल ‘समकालीन’ शब्द का प्रयोग एक खास तरह की कविता के लिये किया जा रहा है..खेमाबन्दी ने साहित्य को बड़ा नुकसान पहुँचाया है। आप उससे बच कर, सबको समेट कर चल रहे हैं। विन्ध्यवासिनी दत्त त्रिपाठी, बेली रोड, पटना ।।\n”पाती” क ‘समालाचेना-अकं’ नसीब भइल । अइसन साहित्यिक पत्रिका निकालल टेढ़ी खीर बा। आप नियमित निकालत बानी, ई भगीरथ प्रयासे कहल जाई । फिल्मी-उल्मी पत्रिका में फोटो से सेक्स क जहर घोरि के त पत्रिका संभव बा… निखालिस साहित्य त रउरे माथे नू घहरात होई । … अइसना में केहू मदतियो ना करे, हराम के मिलेत सभ पढ़ल चाहेला। आपके त जियते परमबीर-चक्र मिले के चाहीं.. न्यायमूर्ति आनन्द नारायण मलुला एगो बड़िय़ार उर्दू कवि, लिखले बाडऩ…’ खूने शहीद से भी है कीमत में कुछ सेवा, फनकार को कलम की सियाही की एक बूँद !’ रउरे बताईं कि ”पाती” छपले में, एह स्थिति से आप शहीदन अस कई कई मोर्चन पर ना गुजरीला? भोजपुरी में, केहू सम्पादक ई हिम्मति साइते जुटावे । मधुर ‘नज्मी’, गोहना मुहम्मदाबाद, मऊ ।।\nअपने के ”पाती” के ई ‘समालोचना-अंक’ निकाल के एह पर सोचे खातिर मजबूर कइये दिहले बानी। सब मिलाइ के ई अंक, भोजपुरी समालोचना खातिर इयाद कइल जाई । रामनाथ पाण्डेय, छपरा (बिहार)\nरउरा एह अंक लागि सुन्दर आ उपयोगी सामग्री जुटा लिहले बानी। भोजपुरी में समीक्षा का प्रति, जेतना चेतना जागे के चाहीं,ओतना लोगन में नइखे जागल । एह अंक के, एहू दृष्टि से महत्व बा। गणेश चौबे, बँगरी, पूर्वी चम्पारण ।।\n”पाती” के कविता-विशेषाँक, भोजपुरी कविता में नया भाव बोध के उजागर करे वाला अपना ढंग के पहिला प्रयास रहे। अब ई समालोचना-अंक दोसरका मजिगर प्रयास बा। साँच त ई बा कि भोजपुरी में समालोचना के कबो गम्भीरता से लेहल ना गइल । प्रो0 विजयानन्द तिवारी, सम्पादक ”जगरम”, बक्सर ।।\nइतने श्रेष्ठ स्तर की पत्रिका निकालने के लिये मेरी हार्दिक बधाई। आपने भोजपुरी भाषा को ऊँचे मूल्य की पत्रिका प्रदान की है …। प्रोफे0 रामेश्वर नाथ तिवारी, आरा (भोजपुर) ।।\nराउर नया ”पाती” आइल.. झड़प (कुलदीपनारायण झड़प)-शोक लिहले। पुरनियन के गइल देखि के लागता कि… प्रकृति के यौवन का श्रृंगार, करेंगे कभी न बासी फूल” सही बा । रउरा सभे साहित्य के श्रृंगार करब.. महेश्वराचार्य, शाहपुर, भोजपुर ।।\n‘जनसत्ता’ कलकत्ता -संस्करण 22 मई 1994 में ”पाती” की परिचयात्मक समीक्षा पढ़ने को मिली थी …भोजपुरी की इस पत्रिका के बारे में जान कर बड़ा ही हर्ष हुआ। जितेन्द्र ‘धीर’, कलकत्ता -24\n”पाती” का यह अंक पठनीय सामग्री से ओतप्रोत है। सम्पादकीय बड़ा स्पष्ट और सारगर्भित लगा। सभी आलेख तथ्यपूर्णर खोजपरक हैं कविताओं और लघुकथाओं ने पत्रिका का प्रभाव बढाने में योग दिया है। पुस्तक समीक्षा भी संक्षिप्त और सारगर्भ है । मदन मोहन वर्मा, ग्वालियर, मध्यप्रदेश ।।\nअइसन अंक भोजपुरी भाषा-सहित्य में, अब तक समीक्षा, समालोचन का नाँव पर ना आइल रहे…। समीक्षा लिखे वाला के रचना, बिना पक्षपात के प्रकाशित करे के चाहीं । रासबिहारी पाण्डेय, सम्पादक, ”भोजपुरी भाषा सम्मेलन पत्रिका”, देवघर, बिहार।\nसाज-सज्जा, संयोजन, स्तरीय चयनित सामग्रियों और सुयोग्य सुधी-व्यक्तित्व सम्पादक के विचार-भावों से भरा सम्पादकीय अग्रलेख…. इन सबके साथ जगमगाती ‘पाती’ का हजार बार अभिनन्दन ! मोती बी0 ए0, बरहज, देवरिया।\nऐसी स्तरीय सम्पादन-सेवा मिले तो भोजपुरी क्यों नहीं ऊँचाइयों को छूने लगेगी। आपका श्रम सार्थक है। यह अंक सचमुच यथार्थ रूप में, समीक्षा – अंक हो गया है । डा0 विवेकी राय, बड़ी बाग, गाजीपुर (उ0प्र0)\n”पाती” अंक-8 पढ़ि गइलीं। बलिया जइसन जगही से, एके निकलले में रउरा जरूरे बहुत मेहनत करे के परत होई। लेकिन इहो सच बा कि छोट-छोट जगहिन से बड़हन बड़हन काम होला। बड़का जगहिन के लोग ए कूल्हि कामन के छोट बूझेलें। भोजपुरी में बढ़िया से बढ़िया साहित्य छापीं, अच्छा अच्छा लोगन से लिखवाईं। एसे एह भाषा के महत्व बढ़ी। एह देश के हेत्ती हेत्ती भाषा के सरकारी मान्यता मिलि गइल, लेकिन करोड़न के ई भाषा जहें के तहाँ रहि गइल।… हमरा खुदे पछतावा बा कि जवने भाषा में हमार लेकार फूटल, जवना में हम दाना-पानी मँगलीं- पवलीं ओह भाषा खातिर कुछ क ना पवलीं ”दस्तावेज” के एगो अंक एह भाषा में निकाले के इच्छा बहुत दिन से बाटे। डा0 विश्वनाथ तिवारी, सम्पादक, ”दस्तावेज”, बेतिया हाता, गोरखपुर।\nपाठकन के राय


गांव में रोज़ उठला कूड़ा के ज़हरीला धुआं - Khabar Lahariya (खबर लहरिया)\nखबर लहरिया जिलावाराणसी गांव में रोज़ उठला कूड़ा के ज़हरीला धुआं\nद्वारा खबर लहरिया November 30, 2015\nद्वारा लिखित खबर लहरिया November 30, 2015 44 बार देखा गया\nबनारस। स्वच्छता अभियान के लेके सरकार आधा प्रतिशत कर बढ़ा दिहले हव। एके सेवाकर में जोड़के लेवल जाई। अभी तक चैदह प्रतिशत सेवाकर रहल अब वह बढ़कर साढ़े चैदह प्रतिशत हो गएल हव। यानी स्वच्छता अभियान में होवे वाला खर्चा अब जनता उठाई। मगर का उकरे बाद भी लोगन के गंदगी से राहत मिली? या का एक साल में स्वच्छता अभियान लोगन के प्रदूषण रहित जीवन देहले हव।\nबनारस के रमना गांव के लोगन के खातिर स्वच्छता अभियान गले के फांस बन गयल हव। प्रधानमंत्री नरेंद्र मोदी की संसदीय सीट होवे के कारण इहां सफाई रखे के दबाव सबसे ज़्यादा हव। इ दबाव के चलते इहां के नगर निगम पूरे बनारस के कूड़ा रमना गांव लाके गिरावत हव। रमना गांव में फेंकल जा रहल कूड़ा के ज़हरीला धुएं आउर दुर्गंध से उहां के लोगन के लिए सांस लेब मुश्किल हो गएल हव। इ गांव से लगल डाफी, नरोत्तमपुर, नैपुरा गांव के लोग के कहब हव कि ‘कूड़े के बदबू तो जीना हराम करके रखले हव अब इ कूड़ा के जलावल भी जात हव। ’ इहां के हवा बदबूदार आउर ज़हरीला होल जात हव। उठे वाले धुएं से हमने के आंख में जलन होत हव। लइकन बच्चन के खांस-खांस के बुरा हाल हव।\nरमना की सरोज, सीमा, विनीता, पप्पू, विजशंकर इ सब लोगन के कहब हव कि अगर नगर निगम के तरफ से कूड़ा के निस्तारण के कउनों उपाय नाहीं करल गएल तो हमने धरना दिहल जाई। आखिर हमने के आउर हमने के बच्चन के सेहत के सवाल हव। नैपुरा गांव के विक्की, चुनमुन बतातवलीन कि ‘शाम होत होत तक पूरा गांव धुएं से ढक जाला। लेकिन सरकार के तरफ से कउनों कदम नाहीं उठत हव। आग के बुझावे खातिर के बोरिंग लगावल गएल हव लेकिन अब उ भी बन्द हव।\nवाराणसी नगर निगम के अपर नगर आयुक्त श्री बी.के. द्धिवेदी क कहब हव कि ‘हमने लगातार कोशिशें करत हई। जल्दी ही कउनों रास्ता निकाल लेवल जाई।’\nसंपत्ति को लेकर हत्या\nवाराणसी: मोती और सीप की अनोखी खेती देखिए...


भोजपुरी के गँवारू भाषा जनि बनाईं (सँझवत-2 के संपादकीय) – Anjoria\nदिसम्बर 1, 2019 रामरक्षा मिश्र विमल, सँझवत-, साहित्य आ संस्कृति\nभोजपुरी दू डेग आगे त हिंदी दू डेग पाछे\nहिंदी के कुछ तथाकथित विद्वान एह घरी भोजपुरी पर आपन-आपन ब्रह्मास्त्र चलावे में लागल बा लोग. ऊहन लोग में ई डर समा गइल बा कि भोजपुरी के जहाँ संविधान का आठवीं सूची में जगह मिलल कि हिंदी सतनास के गइलि. उहाँ सभ के गणित विषय ढेर प्रिय हो गइल बा. बड़ा नीमन फर्मूला निकलले बानी सभे – “भोजपुरी दू डेग आगे त हिंदी दू डेग पाछे.” अतने ना, उहाँ सभ भोजपुरी के ‘बोली’ बतावहुँ पर तनी ढेरे अध्ययन क लेले बानी.\nअब उहाँ सभ के के बताओ कि जवन आजु मानक हिंदी बिया, तवन पहिले ‘खड़ी बोली’ रहे आ हाँ खा तक सधारन जनता में ‘खड़ी हिंदी’ का नाँव से जानल जात रहे. भारतेंदुओ युग में गद्य के भलहीं शुरुआत हो गइल रहे बाकिर कविता त काफी बाद में, ऊहो टुक-टाँइ टुक-टाँइ लिखाए शुरू भइल. हिंदी के ई सरूप बनल द्विवेदी युग में, जबकि ओकरा पहिले तुलसी के अवधी, सूर के ब्रजभाषा अउर कबीर के भोजपुरी आम जन में प्रतिष्ठित रहली सन. साँच त ई बा कि एहिजा भाषा विज्ञान के कवनो जरूरते नइखे, एहिजा इतिहासे के चरचा ईमानदार चरचा कहाई. हर भोजपुरिया का भीतर अपना राष्ट्रभाषा हिंदी खातिर अशेष सम्मान आ प्यार बाटे. भोजपुरी हमनी के मातृभाषा हटे. हिंदी के मजबूती का नाँव पर भोजपुरी के घवदाह कइल कवनो चल्हाकी के काम ना कहाई.\nसर्वे का फार्मेट में बदलाव कराईं\nभोजपुरी के संविधान का आठवीं अनुसूची में रखवावे का विरोधी लोगन में प्रो. अमरनाथ जी के पहिल चर्चा होला. उहाँका भाषा आ साहित्य के विद्वान हईं. उहाँके चिंता अंकगणित के लेके बा. हिंदी का मजबूती के चिंता कइल कवनो गुनाह थोरे बा ? ई त सभ में होखेके चाहीं. बाकिर एकरा खातिर भोजपुरी के विकास रोकल कहाँ से सही कहल जाई ? ई काम भोजपुरी के विकास रोकलहुं बेगर त होइये सकता.\nहम उहाँके एगो फेसबुक पोस्ट पर आपन टिप्पणी देले रहीं. हम लिखले रहीं कि सर्वे का वर्तमान स्वरूप से हिंदीभाषी के वास्तविक संख्या सामने नइखे आवत. अहिंदीभाषिओ क्षेत्र में हिंदी बोले-लिखे-पढ़ेवाला के नीमन संख्या बाटे. हिंदी देश के गर्व के भाषा ह. गाँधीजी आदि महापुरुष लोग आजादी से पहिलहीं एकरा के राष्ट्रभाषा मानि लेले रहन. संपर्क भाषा का रूपो में भारत में एकर केहू सानी नइखे. वर्तमान में हिंदी के विराट रूप राष्ट्रभाषा के बाटे ; एकर दरजा भारत सरकार के प्रथम राजभाषा के बा. हिंदी कवनो बड़हन भूभाग के मातृभाषा ना हटे, एहसे मातृभाषा वाला वर्ग में हिंदी के ना राखल जाएके चाहीं. एकरा खातिर एगो अलग कॉलम होखेके चाहीं ताकि सभ भसन के मिलाके जवन संख्या बने, तवना में ई मति जुटो. खाली अतने बदलाव से कवनो मातृभाषाभाषी के संख्या कम ना होई आ हिंदीभाषी के वास्तविक संख्या सामने आ जाई. आजु देश के अधिकांश लोग अपना भाषा का साथे हिंदियो में संवाद करतारे, एहसे एकर जरूरत पक्षपातोपूर्ण ना कहाई.\nहमरा एह आशय के टिप्पणी पर केहू के कवनो प्रतिक्रिया त ना रहे बाकिर कुछ दिन का बाद अमरनाथ जी के अगिला पोस्ट में एह आशय के एगो प्रस्ताव भारतीय भाषा परिषद् , कोलकाता से पारित करववला के आइल रहे. एकरा बादो आजु जब एह संदर्भ में नकारात्मक टिप्पणियन के बाढ़ि लउकतिया त चिंता होता.\nध्वनि आधारित वर्तनी\nसोशल साइट पर बीच-बीच में भोजपुरिया लोगन के व्यंगो पढ़े के खूब मिलेला. कुछ लोग त ओह लोगन खातिर गारियो देबे खातिर उतारू हो जालन, जे उनका भाषा में तनिको दोष निकालि देले होखे. माने भोजपुरी एगो अइसन भाषा ह, जवना खातिर पढ़ल-लिखल बिलकुल जरूरी नइखे, जवन मन करे, जइसे-तइसे लिख दीहीं. ऊहे करेक्ट आ ऊहे परफेक्ट. जो एकरे के सही मानि लिहल जाउ त सहजे में भोजपुरी का स्तर के आकलन कइल जा सकता. फेरु एकरा खातिर अतना ढंढ-कमंडल बन्हला बिना कवन अकाज बा भाई ?\nवर्तमान में गईल, नईखे, कईसे आदि शब्दन के भरमार लउके लागल बा. अलग-अलग क्षेत्रन में कुछ शब्दन के रूप अलग बा, ओकर प्रयोग एक हद तक जायज बा, बाकिर जवना शब्दन के वर्तनी ओकरा ध्वनि का अनुरूप नइखे, ओकरा प्रयोग के उपयुक्त कइसे मानल जा सकता ? बलाघात का कारन गइल, गइलऽ आ गऽइल के अलग-अलग ध्वनि मिलेले बाकिर गईल, नईखे, कईसे आदि के ध्वनि कतहीं नइखे. एहिजा ‘इ’ (ह्रस्व) के प्रयोग ठीक रही. मानकीकरण का राहि में भोजपुरी भलहीं ढेर डेग आगे ना बढ़ल होखे, बाकिर नीमन त ईहे होई कि भोजपुरी शब्दन का ध्वनि के महसूस कइल जाउ आ ओकरा खतिर सही वर्तनी के प्रयोग कइल जाउ. हम अउरिओ संपादक लोगन से अनुरोध कइल चाहबि कि ध्वनि का आधार पर जो वर्तनी सही नइखे लागत त ओकरा के जरूर संपादित कइल जाउ आ गाहे-बेगाहे एह आशय के कुछ लेख आ टिप्पणिओ प्रकाशित कइल जाउ.\nभोजपुरी के गँवारू भाषा जनि बनाईं\nभोजपुरी के गँवारू भाषा बनावे प उतारू लोगनो से हमरा बहुत शिकायत बा. बोली से भाषा तक पहुँचे में भाषा के (मोटामोटी) एकरूपता काम आवेले आ ओकरे कारन मानकत्व मिलेला, हालाकि अंतर्राष्ट्रिओ स्तर का भसन में ई गुन नइखे मिलत. बाकिर, एह दौरान जवन बात सबसे अधिक महत्त्वपूर्ण होले ऊ ह “भाषा के स्तरीयता का प्रति सचेष्टता”. लगातार लागल रहे के परी एह पुनीत कार्य में, एकरा सङहीं समय का सङहूँ चलेके परी. वक्त का प्रवाह से भाषा का प्रवाह के अलग नइखे कइल जा सकत. लोकप्रिय आ सहज आगत देशी-विदेशी शब्दन के अपनावलो ओतने जरूरी बाटे ना त भाषा से सहजता गायब हो जाई. समय का साथ चले में कई गो चीजन के छूटि जाए के खतरो भी रहेला बाकिर ओतना मोह त बाद क के चलहीं के परी. एहसे सहज बोलचाल में आ रहल अलग भसन का शब्दन पर नाक-भौं मति सिकोरीं, भाषा के गँवारू बनावे खातिर कोपभवन में मति चलि जाईं. जब ढेर लिखाए आ बोलाए लागी त कई गो शब्द आपन रूप बदलि दीहें स. इंतजार कइल जाउ. हमनी के ज्यादा से ज्यादा ध्यान लिखे आ बोले पर रहेके चाहीं.\nकर्ट्सी आ संवेदना\nभोजपुरी का प्रति प्रेम सोशल साइट आ धरना-प्रदर्शन में त खूब लउकता बाकिर जब केहू पुस्तक आ पत्रिका मुफ्त में आ आपन डाको खर्च लगाके भेजता, तबो भोजपुरी के अधिकांश सम्मान्य जन पावतियो के एगो शब्द ना लिखतानी ना सुनावतानी, प्रतिक्रिया लिखल त दूर के बात बा. भोजपुरी संस्कृति के जीएवाला लोग में कर्ट्सी आ संवेदना के लगातार बढ़ रहल अभाव चिंताजनक बा. साहित्यकार आ संपादक लोगन से जब हमार बात होला त अक्सर ई मुद्दा उठ जाला आ ‘खेद प्रकट’ आउर संतोष का सङे मन का कोठिला में बन्न हो जाला. जरूरी बा एह खतरनाक स्थिति पर सोचल. अइसन काहें होता ? अउर संदर्भन में लोगन में कर्ट्सी के अभाव नइखे लउकत, खाली भोजपुरिए में ई बेमारी आपन पाँव ढेर बढ़ा रहल बिया. ई अनदेखा कइल ह आ एकरा मूल में अहंकार से लबालब समाजनिरपेक्ष व्यक्ति के अहंकार काम करेला. किताबि भा पत्रिकारउरा भले घटिया भा अनस्तरीय लागल होखे, एक बेरि फोन उठाके त बोलि दीं कि मिल गइल, ना रिस्पांस मिले त मैसेज कर दीं, अतना से रउरा अनलिमिटेड पैक के एको पइसा के नुकसान नइखे होखे जात. अतने से ओह लेखक भा संपादक के कम से कम उत्साह त बढ़ि जाई. ई इग्नोर करेवाला रवैया भोजपुरी का विकास में कतना सहयोगी बनी, ई त भविष्ये बताई.\nचलत-चलत एगो प्रस्ताव.\nष आ श के प्रयोग\nजहँवा हिंदी का शब्द के प्रयोग अपरिवर्तित रूप (बिना विभक्ति-प्रत्यय) में होखे, ओहिजा ‘ष’ आ ‘श’ के प्रयोग करेके चाहीं. उच्चारण में असहज प्रयोग का बादो इन्हनी से बनल शब्द अबहिंयो हिंदी में ओसहीं बनल बाड़न. उदाहरण खातिर हिंदीभाषी भी आ हिंदियोभासी- दूनो पद सही बा बाकिर हिंदीभासी भा हिंदी भासा के प्रयोग ठीक ना रही. ई मत भूलल जाउ कि सभ भोजपुरीभाषी अपना सहज रूप में अब हिंदियोभासी बाड़न. अपना के बिल्कुल अलग देखावे खातिर दू-दू गो शब्द दिहला से आगिल पीढ़ी भ्रम में आके गलत प्रयोग के शिकार हो सकतिया. हमनीके मए मेहनत उहनीके सँवारे खातिर होखेके चाहीं, बिगारे खातिर ना.\nङ के प्रयोग\nहिंदी में ‘ङ’ के प्रयोग बिना स्वर के आ खाली अनुस्वार का रूप में बा. भोजपुरी के ई सौभाग्य बा कि ओकरा में ‘ङ’ के प्रयोग स्वर का सङहूँ बा – जइसे, महङ, महङा, महङी, बहङी, महङू, महङे, महङो. रउआँ लाख चाहबि बाकिर महँग, महँगो, बहँगी आदि में भोजपुरी माटी के ध्वनि ना मिली. एहसे हमार आग्रह बा कि अपना एह थाती के अनदेखा मति कइल जाव आ लेखन में एकर सहज प्रयोग कइल जाव. एही तरह के कुछ सहज प्रयोग भोजपुरी के अलग पहचान खातिर बाद में आधार स्तंभ होइहें स. भाषा में कबो-कबो संकट के स्थिति आ जाले. अब जो ‘सवाङ’ के ‘सवांग’ लिखबि त शवांग के बिंब त आइए नु जाई मन में ! अइसहीं, संस्कृत के ‘षडानन’ का तर्ज पर हिंदी में ‘षड़ानन’ लिखबि त उच्चारण त ‘सड़ानन’ नियन होइबे करी. कम से कम एह जुगुप्सामिश्रित हास्य से त हमनी के बाँचहीं के चाहीं. ‘सड़ानन’ ना कहिके निकटस्थ आ अवधिओ में स्वीकृत उच्चारण खड़ानन त कइले जा सकता.\nभोजपुरी भाषा, साहित्य आ संस्कृति का बढ़ंती खातिर आस लगवले शुभकामना करत,\n(सँझवत-2 के पीडीएफ ‘भोजपुरी साहित्यांगन से साभार)\nभोजपुरी रचना पर आलोचना के किताब के विमोचन


कइसन बनल रहल | Khabar Lahariya (खबर लहरिया)\nखबर लहरिया » कइसन बनल रहल\nद्वारा लिखित खबर लहरिया July 9, 2013 15 बार देखा गया\nजिला वाराणसी, ब्लाक काशी पाण्डेपुर पुलिस लाइन। इहां पिछले दिन पाण्डेयपुर प्लाई ओवर के नीचे सड़क के किनारे सीवर बहे खातिर के नाली बनल रहल। उ अभहीं बीस दिन पहिले बनल रहल। इ नाली के दीवार पुलिस लाइन से पाण्डेयपुर तिराहा हिमांशु अस्पताल तक बुरी तरह टुट गएल हव।\nइहां के रहे वाला जयराम आउर कई दुकानदार के कहब हव कि इ सड़क पर रात के समय दस आउर बारह पहिया वाला ट्रक चलला। यही से इ हाल भयल हव। उ लोग रात के समय पूरा नाली पर ट्रक चढ़ा देहलन। यही से नया बनल इ दीवार पूरा तरह से बईठ गएल हव। एकर जिम्मेदार प्रशासन पी. डब्ल्यू. डी. हयन।\nइ सब के बारे में पी. डब्ल्यू. डी के अधिशासी अभियन्ता कन्हैया झा के कहब हव कि सड़क पर ट्रक चलले से ज्यादा लोड पड़ल यही से टूट गएल। एकरे आगे बन जाई।\nविभाग दुर्घटना का करत इंतजार


भोजपुरी भाषा के उत्पत्ति, नामकरण, क्षेत्र आ लिपि | जोगीरा\nHome आलेख भोजपुरी भाषा के उत्पत्ति, नामकरण, क्षेत्र आ लिपि\nभोजपुरी भाषा के उत्पत्ति\nभोजपुरी भाषा के नामकरण\nभोजपुरी भाषा के क्षेत्र\nभोजपुरी के मानकीकरण\nभोजपुरी भाषा के लिपि\nभोजपुरी भाषा के उत्पत्ति मागधी, प्राकृत आ अपभ्रंश से भइल। ई पूर्वी परिवार के भाषा हिय। भाषावैज्ञानिक दृष्टि से पूरा भोजपुरी भाषी इलाका हिंदी क्षेत्र से बाहर पड़ेला। एह मत के समर्थन जार्ज अब्राह्म ग्रियर्सन, सुनीति कुमार चटर्जी, उदयनारायण तिवारी आदि भाषावैज्ञानिक लोग कइले बा। भाषाविज्ञान के मोताबिक भोजपुरी हिंदी के अपेक्षा बंगला, उड़िया, असामिया से बेसी निचका बिया।\nस्वतंत्रता संग्राम के दौरान भोजपुरी भाषी इलाका में हिंदी के प्रचार भइल आ एजवाँ हिंदी के शिक्षा, राजकाज आदि के भाषा के रूप में स्वीकार कइल गइल। लिपि (देवनागरी लिपि) के एकरूपता के वजह से भी भोजपुरी हिंदी के निचका आइल।\nभाषा के अर्थ में भोजपुरी’ शब्द के पहिला प्रयोग रेमंड द्वारा ‘शेरमुताखरीन’ नाँव के किताब के अनुवाद (दोसरा संस्करण) के भूमिका में मिलेला। एकर प्रकाशन वर्ष 1789 है।\nएकरा नामकरण के बारे में कई तरह के मत प्रचलित बावे। एहमें तीन गो मत विशेष रूप से उल्लेखनीय बा।\nपहिला मत के अनुसार राजा भोजदेव (सन् 1005-55 ई.) के नाँव पर भोजपुरी नाँव पड़ल। एह मत के समर्थक जार्ज अब्राहम ग्रियर्सन, उदयनारायण तिवारी जइसन विद्वान लोग कइले बा। एकरा बारे में उदयनारायण तिवारी के कहनाम बा कि “भोजपुरी बोली का नामकरण शाहाबाद जिले के भोजपुर परगने के नाम पर हुआ है। शाहाबाद जिले में भ्रमण करते हुए डॉ. बुकनन सन् 1812 ई. में भोजपुर आए थे। उन्होंने मालवा के भोजवंशी ‘उज्जैन’ राजपूतों के चेरों जाति को पराजित करने के संबंध में उल्लेख किया है।”\nकुछ आधुनिक इतिहासकार लोग मालवा के राजा भोजदेव भा उनका वंशजन के द्वारा भोजपुर विजय पर संदेह व्यक्त कइले बा। एह पर विचार करत दुर्गाशंकर सिंह नाथ लिखले बानी कि (मालवा के भोज) “भोजपुर भोजदेव पूर्वी प्रांत में कभी नहीं आए।”\nदूसरा मत के अनुसार एकर नामकरण वेद से जोड़ल गइल बा। वेद में भोज शब्द के प्रयोग मिलेला। एह मत के समर्थन में डॉ. ए० बनर्जी शास्त्री, रघुवंश नारायण सिंह, जितराम पाठक के नाँव प्रमुख बा।\nअसल में ई मत पुरस्वत्थानवादी मानसिकता के देन हवे, जवना में हवाई जहाज बनावे से लेके परमाणु बम सबकर उत्स वेद में साबित कइल जाला। कुछ लोग के इहो बुझाला कि कवनो चीज के प्राचीन सिद्ध क देला से ओकर महत्त्व बढ़ जाला, ऊ स्वतः प्रामाणिक हो जाला। एही मानसिकता के लोग भोजपुरी के उत्स वेद में सिद्ध करेला।\nएकरा बारे में एगो तीसरो मत बा जवना के मुताबिक भोजपुरी भाषा के नामकरण कन्नौज के राजा मिहिरभोज के नाम से जुड़ता। एह मत के अनुसार राजा मिहिर भोज के नाँव पर भोजपुर बसल रहे। एह मत के पक्षधर पृथ्वी सिंह मेहता, परमानंद पांडेय आदि बा लोग। परमानंद पांडेय के अनुसार “गुर्जर प्रतिहारवंशी राजा मिहिरभोज का बसाया हुआ भोजपुर आज भी पुराना भोजपुर नाम से विद्यमान है।” मिहिर भोज के शासनकाल सन् 836 ई० के आसपास मानल जाला\nराहुल सांकृत्यायन भोजपुरी के ‘मल्ली’ आ ‘काशिका’ दूगो नाँव देले रहीं। असल में उहाँ के प्राचीन गणराज्यन (सोरह महाजनपद) के व्यवस्था से सम्मोहित रहीं। एही से उहाँ के महाजनपद के नाँव पर ओजवाँ के भाषा के नाँव रखे के चाहत रहीं। बिहार के दूगो भाषा अंगिका आ बज्जिका के नामकरण उहें के कइल ह। अंग नाँव के महाजनपद के नाँव पर ओजवाँ के भाषा के नाँव उहाँ के अंगिका रखनी। एकरा पहिले जार्ज अब्राह्म ग्रिर्यसन अंगिका के मैथिली के अंतर्गत रखले रहींबाकिर एकर स्वतंत्र भाषिक विशेषतो कावर उहाँ के ध्यान गइल रहे। एही से उहाँ के अंगिका के मैथिली के ‘छींका-छाकी’ रूप कहले बानी।\nराहुल जी द्वारा भोजपुरी के कइल गइल नामकरण मान्य ना हो सकल। असल में ओह बेरा ले भोजपुरी नाँव प्रचलित हो गइल रहे। दूसरे उहाँ के मत भोजपुरी के मल्ली आ काशिका नाँव से दू भाग में बाँटत रहे।\nभोजपुरी एगो बड़हन भूभाग के भाषा हिय। एक फइलाव भारत के बहरियो बावे। ई पूर्वी बिहार आ पश्चिमी उत्तर प्रदेश के संगे-संगे झारखंड के कुछ भाग के लोगन के मातृभाषा हिय। एकरा अलावे ई बिहार आ उत्तर-प्रदेश के भोजपुरी भाषी जिलन से सटल नेपाल के कुछ हिस्सन में बोलल जाले।\nई बिहार के पूर्वी चंपारण, पश्चिमी चंपारण, सारण, सीवान, गोपालगंज, भोजपुर, बक्सर, रोहतास आ भभुआ जिला में आउर उत्तर प्रदेश के बलिया, गाजीपुर, गोरखपुर, देवरिया, कुशीनगर, महाराजगंज, वाराणसी, आजमगढ़, संतकबीर नगर, सिद्धार्थनगर, मऊ आ जौनपुर में बोलल जाले। झारखंड में ई पलामू, गढ़वा आ लातेहार जिलन के कुछ भाग के लोगन के मातृभाषा हिय।\nनेपाल के रोतहट, बारा, पर्सा, बिरगञ्ज, चितवन, नवलपरासी, रूपनदेही आ कपिलवस्तु में भोजपुरी बोलल जाले। एजवाँ के थारू लोग भोजपुरी बोलेला। नेपाल में भोजपुरी भाषी लोगन के आबादी ढाई लाख से बेसी बा जवन ओजवाँ के जनसंख्या के लगभग नौ प्रतिशत बा।\nभारत आ नेपाल के अलावे ई मॉरिशस, फिजी, सूरीनाम, ट्रीनीडाड, नीदरलैंड जइसन कई गो देशन के बड़हन आबादी के भाषा भोजपुरी बा।\nकुछ लोग के आग्रह रहेला कि भोजपुरी भाषा जइसे बोलल जाले, एकदम वइसही लिखन जाव। एजवा एह बात के हरदम ध्यान रखे के चाही कि बोली आ भाषा में हमेशा अंतर रहेला। दुनिया के कवनो भाषा जवना तरे बोलल जाले एकदम ओही तरे लिखल ना जाले।\nअब भोजपुरी बोली भर नइखे रह गइल। ई अब खाली गीत गवनई के भाषा नइखे रह गइल। अब ई विचार आ शास्त्र के भाषा बन चुकल बिया। जल्दिए शासन-प्रशासन, ज्ञान-विज्ञान आदि के भी भाषा बनी। अइसन स्थिति में एकरा खातिर देवनागरी लिपि के कवनो अक्षर, संयुक्ताक्षर भा मात्रा के छोड़ल ठीक ना होई। एह से अभिव्यक्ति में कठिनाई होई।\nजवना चीज खातिर भोजपुरी में शब्द बा निःसंदेह ओकरा के अपनावे के चाही बाकिर हिंदी, अंग्रेजी आ आउरो कवनो भाषा के शब्दन के भोजपुरियावे के फेर में ओकर वर्तनी बिगाडल ठीक नइखे। जरूरत पडला पर दोसरा भाषा के शब्दन के बेहिचक अपनावे के चाही। एह से भोजपुरी समृद्ध होई। बंगला, मैथिली इहे कइले बा। एह से भोजपुरी के विकास होई। अंग्रेजी के समृद्धि के एगो बड़हन वजह इहो बा कि ऊ अपना जरूरत के मुताबिक कवनो भाषा के शब्दन के अपना लेले। ‘लाठी’, ‘धोती’, समोसा, गरदा उड़ गइल जइसन बहुते शब्द एकर उदाहरण बाटे। शुद्धतावादी दृष्टिकोण से हिंदी के बहुते नुकसान भईल बा। हमनी के खाँटी भोजपुरी के आग्रह से बचे के चाही।\nजब भोजपुरी के हर तरह के अभिव्यक्ति के भाषा बनावे के बा त मुख सुख, स्थानीय प्रयोग आदि के आग्रह से ऊपर उठे के होई। अंग्रेजी, हिंदी सहित सब भषन के स्थानीय रूप बावे बाकिर ओह हिसाब से लिखल ना जाला।\nभूमंडलीकरण के दौर में इंटरनेट आ आउर नया-नया आविष्कार के प्रयोग, सूचना क्रांति, जीवन के हरेक क्षेत्र में बढ़त प्रतिस्पर्धा से जीवन के गति तेज होई, जीवन के भौतिक समृद्धि बढ़ी। एह से भोजपुरिया समाज के आचार-विचार, व्यवहार जीवन मूल्यन में बदलाव आई। चूँकि भाषा सामाजिक संपत्ति हवे। ई समाजे में जन्म लेले आ समाजे में विकसित होले।\nएह से समाज में आइल बदलाव के हिसाब से भोजपुरी के अपना के ढाले के पड़ी। एह घड़ी कई एकगो कारण से एक जगे से दोसरा जगे के आवागछ, संपर्क बढ़ल बा। एकर प्रभाव भाषा पर भी पड़ल बा। नाहियो चहला पर एक भाषा दोसरा भाषा से प्रभावित होला।\nभाषा में बदलाव होत रहेला। दुनिया के सब भषन में अइसन होला। एकर बहुत सा वजह बा। एकरा के रोकल नइखे जा सकत। भोजपुरी में जवन बदलाव आ रहल बा ओकर स्वागत करे के चाही।\nहरेक भाषा के एगो ग्राम रूप आ एगो शिष्ट रूप होला। अब भोजपुरी खाली गंवार लोग के भाषा नइखे रह गइल। एह से मूर्खतापूर्ण, संस्कारहीन आदि बात के असली भोजपुरी ना मानल जाए के चाही। एकरा के बोले वाला हर तरह के लोग बा।\nभोजपुरी भाषा के बढ़न्ती खातिर ठोस प्रयास के जरूरत बावे। खाली ई कहला से काम ना चली कि भोजपुरी में अइसन-अइसन शब्द बाड़े सन जवना के अनुवाद दोसरा भाषा में होइये नइखे सकत, भोजपुरी सबसे मीठ भाषा हिया अइसन सब बात आत्ममुग्धता के उपज हवे। दुनिया के सब भषन के बारे में अइसन बात कहल जाला आ ई सब समृद्धि के कवनो परिचायक भी ना हवे।\nभोजपुरी देवनागरी लिपि में लिखल जाले। इहे एकर लिपि है। कुछ लोग एकर मूल लिपि कैथी बतावेला। ई ठीक बा कि भोजपुरी के कुछ पुरान दस्तावेज, सनद, पत्र आदि एह लिपि में मिलेला बाकिर खाली एकरे आधार पर भोजपुरी के लिपि कैथी मान लिहल मुनासिब नइखे।\nअसल में ओह कालखंड में कैथी लिपि के प्रयोग खाली भोजपुरिए खातिर ना बल्कि मैथिली, मगही, अंगिका, वज्जिका, अवधी, गुजराती, छत्तीसगढ़ी, हिंदी, उर्दू आदि खातिर होत रहे।\nएह लिपि के उद्भव आ विकास के कुछ ऐतिहासिक वजह रहे। अंग्रेजन के शासन के पूर्वाद्ध तकले कोर्ट-कचहरी के भाषा उर्दू रहे। उर्दू लिखे के अभ्यस्त मुलाजिम देवनागरी लिपि के शिरोरेखा, स्वे, दीर्घ, संयुक्ताक्षर के प्रयोग करे में कठिनाई महसूस करत रहले। ऊ देवनागरी लिपि के प्रयोग में सरलीकरण ओही ढंग से करे लगले जवना ढंग से उर्दू लिपि के सरलीकरण सिकस्ता उर्दू में कइल जाला। एही प्रक्रिया में कैथी लिपि विकसित भइल। एकरा विकास के श्रेय अल्पशिक्षित कातिब, ताईद, किरानी आदि रहे लोग। ई देवनागरी लिपि के सरलीकरण के क्रम में जनमल आ विकसित भइल रहे। एह में देवनागरी लिपि के शिरोरेख, स्व-दीर्घ के अंतर, संयुक्ताक्षर के प्रयोग ना होखे से ई आसान रहे।\nएह लिपि के आपन सीमा बा। एही वजह से ई कबो गंभीर लेखन के माध्यम ना बन सकल। ई कबो देवनागरी लिपि के जगहा ना ले पाई। एह लिपि के नामकरण एगो जाति विशेष के नाम पर भइल बा जेकरा हाथ में मध्यकाल में लिखे-पढ़े के काम रहे।\nभोजपुरी साहित्य के लेखन शुरूए से देवनागरी लिपि में हो रहल बा। कुछ लोग का बुझाला जे भोजपुरी के लिपि देवनागरी का जगहा कैथी क देला से एकरा जल्दी मान्यता मिली। एह विचार से अभिभूत होके कुछ लोग कैथी के भोजपुरी के लिपि सिद्ध करेला।\nपिछला लेखखेसारीलाल यादव और काजल राघवानी की भोजपुरी फिल्‍म कुली No.1 ईद पर होगी रिलीज़\nअगिला लेखभोजपुरी पर्यायवाची शब्द – भाग 2


विधानसभा – Page2– टटका खबर\nयूपी से राज्यसभा सीट के चुनाव करावहीं के पड़ी\nउत्तर प्रदेश से राज्यसभा के 11सीट के चुनाव में 12 जने के परचा सही मिलला आ कवनो नाम वापिस ना भइला से तय हो गइल कि अब वोटिंग करावहीं के पड़ी. कांग्रेस का टिकट पर उमीदवार बनल कपिल सिब्बल का सोझा विकट समस्या आ गइल बा काहे कि जितावा जोग वोट कांग्रेस का लगे नइखे\nबिहार विधान मंडल के बजट सत्र आजु से\nबिहार विधान मंडल के बजट सत्र आजु से शुरू होखी आ4अप्रेल ले चलावल जाई. आजु पहिला दिने राज्यपाल रामनाथ कोविंद दुनू सदन के संयुक्त बइठक के संबोधित क के एकर शुरूआत करइहें. भाजपा के नेतृत्व वाला विपक्ष कानून व्यवस्था, किसानी के समस्या आ अउरियो मुद्दन पर आपन आवाज उठाई. आम बजट 26 फरवरी\nबिहार के मधुबनी जिला के हरलाखी सीट से चुनाइल रालोसपा विधायक के मरला का चलते खाली भइल सीट पर होखे जात उपचुनाव ला परचा दाखिला के काम अजु पूरा हो गइल. काल्हु परचन के जाँच होखी आ 30 जनवरी ले लोग आपन परचा वापिस करा सकी. ओकरा बाद 13 फरवरी के वोटिंग का बाद 16\nनरेंद्र सिंह आ सम्राट चौधरी के विधान पार्षदी खतम\nबिहार में पहिले मंत्री रहल नरेंद्र सिंह आ सम्राट चौधरी के विधान परिषद के सदस्यता बुध का दिने खतम करे के फैसला परिषद के सभापति अवधेश नारायण सिंह सुना दिहलन. एह से पहिले मंत्री रह चुकल महाचंद्रो प्रसाद सिंह के सदस्यता अइसहीं खतम क दीहल गइल रहुवे. एगो दोसरो मंत्री रहल मंजर आलम अपनहीं इस्तीफा\nश्रद्धांजलि का साथे शुरु भइल विधान मंडल के बइठक\nबिहार विधानसभा के जाड़ावाला सत्र आजु शुरु हो गइल. सबसे पहिले राज्यपाल रामनाथ कोविंद कांग्रेस के पुरनिया विधायक सदानंद सिंह के प्रोटेम स्पीकर पद के किरिया धरवलें आ ओकरा बाद स्पीकर सदानंद सिंह राज्यपाल के धन्वाद दिहलन. एकरा बाद नयका विधायकन के अभिनंदन करत सत्र के शुरुआत कइल गइल. मुख्यमंत्री नीतीश कुमार के बहुमत पावे\nटटका खबर (शुक, 18 सितंबर 2015)\nयूपी के पौने दू लाख शिक्षा मित्रन के तोस देत पीएम मोदी के कहना बा कि एह मसला पर हाई कोर्ट के फैसला आवे दीहल जाव आ ओकरा बाद रास्ता निकाल लीहल जाई. घबड़ाए जिन लोग. शुक का दिने वाराणसी के यात्रा पर आइल पीएम मोदी अपना संसदीय क्षेत्र वाराणसी के पूरा बदल देबे के\nबिहार विधानसभा के चुनाव प्रोग्राम\nचुनाव के पाँच चरण में करावल जाई. पहिला दौर खातिर अधिसूचना 16 सितंबर के जारी होखी आ 23 सितंबर ले परचा दाखिल करे के काम चली. जाँच 24 तारीख के होखी आ 26 सितंबर ले परचा वापसी के दौर चली. वोटिंग के काम 12 अक्टूबर के करावल जाई. दुसरा दौर खातिर अधिसूचना 21 सितंबर के\nलालू गबड़ा गइलें आ नीतीश घबड़ा गइले\nमानीं त विधान परिषद के 24 गो सीट खातिर करीब पूरा बिहार में करावल गइल चुनाव विधानसभा चुनाव से दू महीना पहिले करावल सर्वेक्षण कहल जा सकेला. अतना बढ़िया सैम्पल शायदे कवनो सर्वे में होला जवना में समाज के हर वर्ग, हर उमिर, आ हर तरह के लोग शामिल रहल. परिषद चुनाव के वोटर कवनो\nबिहार देखा दिहलसि कि ओकरा मोदी मंजूर नइखे\nबिहार विधानसभा के दस गो सीट ला भइल उपचुनाव में भाजपा लोजपा का खिलाफ राजद, जदयू आ कांग्रेस गठबन्हन के मिलत बड़हन जीत साफ बतावत बा कि बिहार के मोदी मंजूर नइखे. एहिजा बात नरेन्द्र मोदी के ना क के सुशील मोदी के होखत बा. नीतीश का सरकार में सुशील मोदी जे तरह उनकर पिछलगुआ\nकाँटा के टक्कर में उपर नीचे चलत बा\nभाजपा गठबन्हन राजनगगर. मोहनिया, बांका, हाजीपुर, आ नरकटियागंज से लालू गठबन्हन परबत्ता, छपरा, जाले, मोहिउद्दीननगर, आ भागलपुर से\nभाजपा नुकसान आ लालू फायदा में\nबिहार के दस गो विधानसभा सीट पर भइल उपचुनाव के वोट आजु गिनात बा. अबहीं भाजपा गठबन्हन पाँच जगहा से आ लालू गठब्नहनो पाँचे सीट से आगे चलत बा. पिछला बेर भाजपा के छह गो सीट रहल आ लालू गठबन्हन के चार गो. एह हिसाब से भाजपा नुकसान में चलत बिया. परबत्ता से जदयू, मोहनियां\nविधानसभा उपचुनाव ला आखिरी दिने छपरा से पाँच गो परचा दाखिल\nछपरा विधानसभा उपचुनाव खातिर परचा दाखिला के आखिरी दिने अतवार के भाजपा का तरफ से कन्हैया सिंह समेत पाँच जने आपन परचा दाखिल कइलन. ई मिला के अब बारह जने मैदान में उतर चुकल बाड़न. आजु परचा दाखिल करे वाला में भाजपा के कन्हैया सिंह, कांग्रेस से बागी प्रीतम यादव, बिहार जनक्रांति पार्टी से अर्पणा\nबिहार में दस गो खाली विधानसभा सीट के उप-चुनाव\nचुनाव आयोग शनिचर का दिने बिहार के दस गो खाली विधानसभा सीट पर उप-चुनाव करावे के एलान क दिहलसि. नरकटियागंज, राजनगर सुरक्षित, जाले, छपरा, हाजीपुर, मोहिउद्दीन नगर, परबत्ता, भागलपुर, बाँका आ मोहनिया सीट पर अगिला 21 अगस्त के वोट करावल जाई. एह ला अधिसूचना 27 जुलाई के जारी होखी आ2अगस्त ले परचा दाखिल\nहार से दुखी नीतीश इस्तीफा दिहले\nलोकसभा चुनाव 2014 में कड़ेर हार झेलला से दुखी बिहार के मुख्यमंत्री नीतीश कुमार आजु सनिचर का दिने मुख्यमंत्री पद से इस्तीफा दे दिहलन आ राज्यपाल से निहोरा कइलन कि बिहार विधानसभा भंग क दिहल जाय. जानकार लोग के ककहना बा कि नीतीश के अनेसा बा कि उनकर पार्टी जदयू के विधायक बड़हन संख्या मे\nलोकसभा चुनाव २०१४ के कार्यक्रम\nमुख्य निर्वाचन आयुक्त, सीईसी, प्रेस के संबोधन मुख्य निर्वाचन आयुक्त, सीईसी, प्रेस के संबोधन शुरू क दिहलें. आंध्र प्रदेश, ओडिशा आ सिक्किम विधानसभा के चुनाव लोकसभा चुनाव का साथही करावल जाई अबकी दस करोड़ नया वोटर मिला के कुल ८१.४ करोड़ वोटर वोट दीहें. नौ लाख तीस हजार पोलंग बूथ बनावल जाई. वोटर का सभके\nयेदयुरप्पा के भाजपा मे लवटे के मंजूरी दे दिहलन विधानसभा अध्यक्ष\nबेगलूर 04 जनवरी (वार्ता) कर्नाटक विधानसभा के अध्यक्ष कोगुडु थिम्मप्पा मुख्यमंत्री रहल बी.एस.येदयुरप्पा के कर्नाटक जनता पक्ष के तीन गो विधायकन संगे भाजपा मे शामिल होखे के मंजूरी दे दिहलन. एह का बाद अब भाजपा के विधायकन के गिनिती चउवालीस हो जाई आ विधानसभा में अब भाजपा मुख्य विपक्ष बन जाई. अबहीं ले जदसेकुलर मुख्य\nदिल्ली में सरकार बनावे ला केजरीवाल के अउरी समय दी केन्द्र\nनयी दिल्ली।9 दिसंबर (वार्ता) केन्द्रीय गृहमंत्री सुशील कुमार शिंदे आज कहलन कि दिल्ली मे आम आदमी पार्टी (आ आपा) के सरकार बनावे ला अउरी समय देबे ला केन्द्र तइयार बा. शिंदे कहलन कि केन्द्र एह बारे में कवनो बाधा खतम कइल चाहत बा आ आ आपा के अउरी समय देबे ला तइयार बा. केन्द्र दिल्ली\nसाल सतहत्तर के बाद कांग्रेस के दुसरका बड़ हार\nनयी दिल्ली 17 दिसम्बर (वार्ता) भाजपा. के पुरनिया नेता लाल कृष्ण आडवाणी हाल में भइल चार राज्यन के विधानसभा चुनाव मे कांग्रेस के हार इमरजेन्सी का बाद ओकर दुसरका बड़ हार बतवले बाड़न. अपना ताजा ब्लाग मे आडवाणी लिखले बाड़न कि यदि लोकसभा चुनाव मे कांग्रेस के सीट सौ से निचहीं रहि जाव त अचरज\nशिवराज के तिसरका पारी शुरू भइल\nभोपाल. 14 दिसंबर (वार्ता) मध्यप्रदेश मे अपना लोकप्रियता के लहर प सवार मुख्यमंत्री शिवराज सिंह चौहान भाजपा के लगातार तिसरका बेर आ प्रचंड बहुमत से सत्ता मे ले आवे में सफल होखला का बाद आजु तिसरका बेर राज्य के मुख्यमंत्री पद के किरिया ले लिहले. किरिया लेबे के इ समारोह जम्बूरी मैदान मे राज्य भर


शाहरूख-काजोल आ ऋतिक-करीना का बाद निरहुआ-पाखी बिग बी के बेटा-पतोहु बनले – Anjoria\nशाहरूख-काजोल आ ऋतिक-करीना का बाद निरहुआ-पाखी बिग बी के बेटा-पतोहु बनले\nफरवरी 23, 2012\nकिंग खान-काजोल आ ऋतिक रौशन-करीना कपूर का बाद सिनेमा भोजपुरी के जुबली स्टार दिनेशलाल यादव ‘निरहुआ’ आ पाखी हेगड़े हिन्दी सिनेमा के शांहशाह अमिताभ बच्चन आ जया बच्चन के बेटा-पतोहु का भूमिका में नजर आवे वाला बाड़े. निरहुआ-पाखी बिग बी के मेकअप मैन दीपक सावंत के भोजपुरी फिल्म ‘‘गंगा देवी’’ में अमिताभ-जया के बेटा आ पतोहु बनल बावे लोग. एहसे पहिले फिल्म “कभी खुशी कभी गम” में अमिताभ आ जया के बेटा पतोह का भूमिका में शाहरूख खान-काजोल आ ऋतिक-करीना के जोड़ी आइल रहे.\nदक्षणा फिल्मस् के बैनर तले बनत एह फिल्म में निरहुआ एगो राजनीतिक कार्यकर्ता के किरदार करत बाड़े.\n(प्रशांत निशांत के रपट से)\nविदेशी लड़की पर रवि किशन के दिल आ गइल\nरानी चटर्जी ससुरारी चलली’


इशांत झटकलें पांच गो विकेट, जीते खातिर भारत के चाहीं 194 रन\nबर्मिंघम, 03 अगस्त (वार्ता). भारत के अनुभवी तेज गेंदबाज इशांत शर्मा आजु 51 रन दे के पांच विकेट ले लिहलें आ भारत इंगलैण्ड का बीच होखत पहिलका क्रिकेट टेस्ट के तिसरका दिने इंगलैण्ड के पूरा टीम 180 रन पर बहरा गइल. अब जीते खातिर भारत के महज 194 गो रन बनावे के बा.\nइशांत 13 ओवर में 51 रन दे के पांच विकेट लिहलें, ऑफ स्पिनर रविचंद्रन अश्विन 31 ओवर में 59 रन दे के तीन विकेट अउऱ तेज गेंदबाज उमेश यादव अपना सात ओवर में 20 रन दे के दू गो विकेट लिहलें. एह तरह इंग्लैंड के पूरा टीम 53 ओवर में 180 रन बना के आउट हो गइल. पहिला पारी में इंग्लैंड के 13 रन के बढ़त हासिल रहुवे.\nएके ओवर में इशांत तीन गो विकेट ले के इंग्लैंड के मिडिल आर्डर भसा दिहलें आ मेजबान टीम आपन सात गो विकेट गँवा के महज 87 रन बना पवले रहुवे. बाद में जवान खिलाड़ी सैम करेन 65 गेंदन पर नौ गो चउका आ दू दो छक्का मार के 63 रन के पारी खेल के इंग्लैंड के 180 ले पहुंचा दिहलें. उमेश यादव तब करेन के विकेटकीपर दिनेश कार्तिक का हाथे आउट कराके इंग्लैंड के पारी खतम करा दिहलें.


ओपिनियन पोल – टटका खबर\nटटका खबर, 27 जनवरी 2017\nकाल्हु आइल ओपिनियन पोल में बतावल गइल बा कि उत्तर प्रदेश, पंजाब, गोवा, उत्तराखण्ड, अउर मणिपुर में होखे वाला विधानसभा चुनाव में पंजाब छोड़ हर राज्य में भाजपा सबले आगा रही. उत्तर प्रदेश, पंजाब, अउर गोवा में त्रिशंकु परिणाम आई जबकि उत्तराखंड में भाजपा के बहुमत मिल जाई. कश्मीर के गुरेज सेक्टर में बुध का


शराब बन्दी – टटका खबर\nबिहार में शराब बन्दी का चलता अगर कवनो पियक्कड़ के मौत हो जाई त बिहार सरकार ओकरा परिवार के4लाख रुपिया के मुआवजा दीहि. एकर अधिसूचना जारी क दीहल गइल बा. उत्पाद आ मद्य निषेध मंत्री अब्दुल जलील मस्तान कहलन कि पियक्कड़ अगर नशा मुक्ति केन्द्र ले चहुंप नइखे पावत भा इलाज के दौरान\nशराब बेचे वाला अब दूध दही बेचीहें\nबिहार सरकार अगिला साल पहिला अप्रेल से शराब बन्दी करे के एलान कइले बिया जवना का बाद नाहियो त छह हजार दूकान बंद हो जइहें सँ. अतना लोग के बेरोजगार होखला से पैदा होखे वाला समस्या सलटावे ला तय भइल बा कि एह लोग के सुधा के एजेन्सी दे दीहल जाई जेहसे ई लोग दूध,


‘पंचायत‘ की शूटिंग राजपीपला में शुरू भइल – Anjoria\nआई के मूवीज फिलिमस के बैनर तले बनत भोजपुरी फिलिम ‘पंचायत‘ के शूटिंग आजुकाल्ह गुजरात के राजपीपला, खीड़किया में करावल जात बा. एह फिलिम में विराज भटट आ काजल रेघानी के जोड़ी फेरू एक बेर परदा पर नजर आई. ई फिलिम ओह गँवई पंचायतन के कहानी ह जिनकर अदालत गांवे में लागेला आ ओहिजे फैसलो हो जाला. एह में हरमेसा न्याये ना होला, बड़कन के अत्याचारो होला. एही पंचायती अत्याचार के एह फिलिम में देखावल गइल बा. मारधड़ भरल एह फिलिम में मनोरंजनो बहुत बा.\nनिर्माता एम इम्तियाज खान, लेखक निर्देशक फिरोज खान, गीत अशोक सिन्हा, संगीत गुणवंत सेन, नृत्य एफ खान, आ छायाकंन फिरोज खान के बा.\nमुख्य कलाकारन में विराज भटट, काजल रेघानी, तनु श्री, मनोज टाईगर, ब्रजेश त्रिपाठी, गिरिश शर्मा, अजय शर्मा, परवीन शेख, अनूप अरोड़ा, रवि वगैरह के नाम बा.